बतकुच्चन – ७० – Anjoria\nबतकुच्चन – ७०\nJul 31, 2012 बतकुच्चन\nलस्टम पस्टम में दिहल ज्योति जी के सवाल पर कुछ कहे से पहिले एक बात साफ कर दिहल जरूरी लागत बा. हम ना त भाषा शास्त्री हईं ना भाषा वैज्ञानिक. हम त बस नाच के लबार हईं, सर्कस के जोकर हईं, रमी के पपलू हईं. शब्दन से खिलवाड़ करत बतकुच्चन करत रहीलें. गाईड फिलिम के देवानंद का तरह हमरा के ठोक पीट के स्वामी बनवला के जरूरत नइखे. भाषा के विद्वान लोग हमरा पीछे लट्ठ ले के पड़ो एहले पहिले आपन असलियत दोहरावल जरूरी लागल. सुनले बानी कि बढ़िया डाक्टर भा बढ़िया वकील किताब के सहारा लेत रहेला से हमहूं कुछ एने से कुछ ओने से पढ़त रहीलें, सवाल के जवाब खोजत रहीलें. भोजपुरी त कबो पढ़ावले ना गइल, हिन्दीओ से इंटर का बाद भेंट ना भइल. बाकिर भाषा से प्रेम ह से भाषा का सेवा में लागल रहीलें. अब लवटल जाव ओह सवाल पर कि कहावतन के छूरी तरकारी पर काहे गिरल कि अतना कहावत तरकारी वगैरह पर बन गइल. सब तरकारी के किस्मत ह ज्योति जी. छूरी तरकारी पर गिरे भा तरकारी छूरी पर, कटे के त तरकरिए के बा. गरीब के जोरू गाँव भर के भउजाई होले. बड़ जीउ बतियवले छोट जीउ लतियवले कहावत समाज के मानसिकता देखावेला. अधिकतर कहावत में कमजोरे निशान पर रहेलें आ उनके बहाने समाज के अनुभव हकीकत सामने आवत रहेला. कहावत कहे वाला निमना घरे बायन ना देव. जानेला कि भर पेट भेंटा जाई. बाकिर कमजोरका त हिंहिंया के रहि जाई. रजुआ राजू राजा सेठ. गरीबी पार्वतिओ के परबतिया बना देले. से कहावत अकसरहाँ कमजोरे के निशाना बनावत आइल बा. ई सब बतियावत में जानल जरूरी लागल कि कहावत होला का. जाने के कोशिश कइनी त पता चलल कि कहावत माने कि जवन कहात आवत बा आ एही से कहावत बनल. कहावत अपना आप में पूरा होला. कहावतन में समष्टि के अनुभव सूक्ति का मार्फत सामने आवेला. गागर में सागर का तरह. कहावतन के मकसद होला व्यंग का सहारे हकीकत के बयान. कहियो जाईं आ कहबो ना करीं. व्याकरणाचार्य लोग कहावत के लोकोक्ति का वर्ग में राखेला जहाँ कहावत, मुहावरा, बुझौवल, बाल गीत वगैरह बहुत कुछ आवेला जवन लोग कहत आइल बा. एक मुट्ठी लाई महाबीर पर छिटाई बरखा ओनिए बिलाई भा एक मुट्ठी सरसो भदर भदर बरसो जइसन लोकोक्ति के कवनो मतलब ना होखे. एहसे ई सब कहावतन में शामिल ना भइल. लोकोक्ति में त शामिल हो गइल बाकिर कहावत में ना. बूझवउल त सवाल भर होला जवना के जवाब सामने वाला के देबे के होला. उहो कहावत ना बनली सँ. बाचल मुहावरा त कई बेर गलती से लोग मुहावरो के कहावते में जोड़ देला बाकिर मुहावरा कहावत का बरोबरी में कबो ना आ सके. कहाँ राजा भोज कहाँ गंगुआ तेली. मुहावरा आधा अधूरा होला ओकरा के जबले कवनो वाक्य में इस्तेमाल ना कइल जाव तबले ओकर मतलब साफ ना हो सके बाकिर कहावत स्वतंत्र होलें. अपने से सब कुछ कह जालें. आ एह साफगोई के आधार रहेला कहावतन का पीछे समाज के लमहर अनुभव. बिना हवा के पीपर डोले बिना बोलवले बरुआ बोले ओही अनुभव के देखावेला. समाज के अनुभव जब कवनो सूक्ति वाक्य में समाहित हो जाव त ऊ कहावत बन जाले. हँ सगरी कहावत व्यंग ना होली सँ बाकिर अधिकतर कहावत में व्यंग जरूर रहेला. बाप के नाम साग पात बेटा के परोरा अइसने व्यंग देखावेला जब केहु अपना के बढ़ चढ़ के देखावे बतावे के कोशिश करेला. आ हम अपना के परोरा में शामिल ना करीं. साग पात हईं सागे पात रहे दीं ज्योति जी. पाँय लागत बानी, चले के आदेश दीं.\nगोरखपुर के भोजपुरी "बइठकी"\nफगुआ के पहरा: डा॰ विमल के काव्य संग्रह


अयोध्या के राम मन्दिर बनावे के तारीखन के एलान हो गइल – टटका खबर\nफैजाबाद के मसौधा इलाका के महावा गाँव में होखत रामकथा का मौका पर चित्रकूट के तुलसी पीठाधीश्वर आ रामकथा के मर्मज्ञ जगद्गुरू रामभद्राचार्य एलान क दिहलन कि राम मन्दिर बने से अब केहू ना रोक पाई.\nकहलन कि एही साल मन्दिर बने के काम शुरू हो जाई आ6दिसम्बर 2018 से पहिले एह काम के पूरा करा लीहल जाई. एह एलान का बेरा रामजन्म भूमि न्यास के अध्यक्ष महंत नृत्य गोपाल दास मंचे प मौजूद रहलन.\nएह बीच द्वारका शारदापीठाधीश्वर शंकराचार्य स्वामी स्वरूपानंद सरस्वती के कहना बा कि मंदिर बनावे के काम एकर कानूनी लड़ाई लड़े वाला रामाल. ट्रस्ट छोड़ केहू दोसर ना करा सके. उनकर तर्क बा कि भाजपा राजनीतिक गोल ह, सरकार सेकूलर होले, आ संघ सामाजिक संस्था हवे.\nTags: अयोध्या, राम मन्दिर


फ़रवरी 2014 – Anjoria\nभोजपुरी सिनेमा के अव्वल नायिका रिंकू घोष के जादू एह घरी सगरो चलत बा. एक ओर जहाँ रिंकू घोष के निर्माता निर्देशक आजुओ अपना फिलिमन ला साइन करत बाड़ें ओहिजे…\nना ना सीमा कवनो राजनीतिक गोल नइखी ज्वायन कइले ना ही उनुका कवनो दिक्कत परेशानी बा जेकरा चलते उनका अनशन करे के पड़त बा. असल में सीमा सिंह के नयकी…\nसेमीफाइनल में केरला स्ट्राइकर से मिलल 8 विकेट से हार हैदराबाद के लाल बहादुर शास्त्री स्टेडियम में सेलिब्रेटी क्रिकेट लीग के पहिला सेमीफाइनल में केरला स्ट्राइकर भोजपुरी दबंग के 8…\nभोजपुरी के चर्चित अभिनेत्री अक्षरा सिंह के अभिनय के एह घरी धूम मचल बा, उनकर फिलिम “प्रतिज्ञा २” सिनेमाघरन में रिकॉर्ड तोड़ भीड़ संगे धूम मचावत बा. अक्षरा सिंह के…\nपिछला दिने सुजीत सिंह प्रोडक्शन के बैनर तले बने जात फिलिम “सिंह भईया” के संगीतमय मुहूर्त पर मुहूर्त गीत मुम्बई के पंचम रिकार्डिंग स्टूडियो में मशहूर पार्श्व गायिका इन्दू सोनाली…\nभोजपुरी मेगास्टार आ चर्चित भोजपुरी गायक मनोज तिवारी के एगो नया भोजपुरी अलबम बाजार में धूम मचवले बा. एकर नाम हवे “होरी”. एह अलबम के खासियत ह कि एह में…\nमत सोचीं जे “ललकार” नाम के कवनो फिलिम बनत बावे जवना में डांसिंग क्वीन सीमा सिंह के आयटम नंबर के बात कहे वाला बानी बाकिर मामिला कुछ अउरिए बा. दरअसल…\nआईटम क्वीन राखी सावंत अब भोजपुरी परदो पर धमाल मचा दिहले बाड़ी. राखी सावंत आ निर्माता राहुल कपुर मिल के एगो भोजपुरी फिलिम “कट्टा तनल दुपट्टा पर” बनवले बा लोग.…


बतकुच्चन – ३३ – Anjoria\nNov 22, 2011 बतकुच्चन\nबोले वाला बोलता आ चुप रहे वाला चुप्पा कहाला. बाकिर चुप्पा अतना आसान ना होले. कई बेर त ऊ चुप्पा शैतान होला. ढेला मार के निर्दोस जइसन चुप्पा मार के बइठल शैतान पर जल्दी केहू शको ना करे आ उ भितरे भीतर मुसुकात सब कुछ देखत रहेला. चुप्पा कई बेर एहु चलते चु्प्पी सधले रहेला कि ओकरा लगे कहे के कुछ रहे ना आ तब चुप्पी मार के बइठ गइल सबले बढ़िया होला. विद्योत्तमा जइसन विदुषी कालीदास जइसन निरा मुरुख से शास्त्रार्थ में हार गइल रही काहे कि ऊ अपना टीम का सिखवला पर चु्प्पी साध लिहले रहले आ जवन कहसु तवन इशारे से. अब ओह इशारा के व्याख्या टीम के पंडितन पर रहत रहे जे हर इशारा के अपना मनमाफिक ढाल लेत रहले. लड़िकाईं में हमरो नाम घर में चुप्पा शैतान रहे. कतहीं कुछ बिगड़ल होखे, गार्जियन लोग अंदाजा लगा लेव कि अगर कहीं कवनो सुबूत नइखे मिलत त जरुर चुप्पा शैतान के काम होई. खास कर के तब जब कवनो चीज बनावे में बिगड़ गइल होखे. घर में कुछुओ बिगड़ल लउके ओकरा के बनावे में लाग जात रहीं. बन गइल तबो ठीक ना बनल तबो ठीक. बन जाव तबो केहू से कुछ ना कहीं आ बिगड़ जाव त के कहो. पुरनका जमाना में राजा भा जमींदार का लड़िका का साथे एगो पिटउर भेजल जात रहे गुरुजी किहाँ. राजकुमार कुछ गलत करसु त ओह पिटउर के पीट के गुरुजी सजाय दे देत रहलें. आजु का राजनीतिओ में अइसने होत बा. जवन बढ़िया भइल तवन राजकुमार का चलते आ जवन बिगड़ल तवन ओह पिटउर का चलते ! लाग गइल त तीर ना त तुक्का ! राजकुमारो के खासियत बा कि चुप्पी साधे में उनुकर जबाब नइखे. बड़हन से बड़हन समस्या से देश जूझत रहो बबुआ जी कुछ ना कहीहें. आ अगर लागल कि कवनो समाधान लउकत बा त तुरते रफू मास्टर, जन संपर्क का भाषा में स्पिन मास्टर, बात के घुमावे में लाग जइहें कि देखीं राजकुमार कइसे अतना बढ़िया राह खोज निकलले. अब देखीं रउरो. बतकूच्चन करे वाला कवनो स्पिन मास्टर से कम ना होखे. जब शुरु कइनी तब लागल कि चुप्पा उनुका के कहल जात बा आ बाति खतम होत होत लागल कि उनुका के ना इनका के कहल जात बा. चु्प्पा शैतान असल में तबले चुप्पी सधले रहेला जब ले ओकरा हवा के रुख ना बुझा जाव ! बाकिर बतकूच्चन करत करत जब आदमी कनियवो के भाई आ दुलहवो के भाई बने के कोशिश कर बइठे त दुनु तरफ से पिटाये के जोग बने लागेला.\nOne thought on “बतकुच्चन – ३३”\nपुरनका जमाना में राजा भा जमींदार का लड़िका का साथे एगो पिटउर भेजल जात रहे गुरुजी किहाँ. राजकुमार कुछ गलत करसु त ओह पिटउर के पीट के गुरुजी सजाय दे देत रहलें. आजु का राजनीतिओ में अइसने होत बा. जवन बढ़िया भइल तवन राजकुमार का चलते आ जवन बिगड़ल तवन ओह पिटउर का चलते !……ई तS पते ना रSलS…चुप्पा के घईंचो कहल जाला…


प्राणहिता नदी - विकिपीडिया\nदक्खिन भारत में एगो नदी, गोदावरी के प्रमुख सहायिका\nप्राणहिता नदी दक्खिन भारत के एगो प्रमुख नदी हवे आ गोदावरी नदी के सभसे प्रमुख सहायिका नदी हवे। एह नदी के थाला पूरा गोदावरी नदी थाला के लगभग 34 % हिस्सा कभर करे ला। नदी थाला महाराष्ट्र आ तेलंगाना राज्यन में बिस्तार लिहले बा आ रकबा में ई 109,078 वर्ग किलोमीटर के बाटे। एह तरीका से ई थाला के बिस्तार के मामिला में भारत के सातवीं सभसे बड़ नदी हवे आ नर्मदा आ कावेरी नियर प्रमुख नदिन के तुलना में एकर थाला बड़ साबित होखे ला।\nगढ़चिरौली जिला, आदिलाबाद जिला\nवर्धा आ वेनगंगा के संगम\nकोटाला, महाराष्ट्र, भारत\n19°35′24″N 79°47′59″E / 19.59000°N 79.79972°E / 19.59000; 79.79972\n146 मी (479 फीट)\n18°49′30″N 79°54′36″E / 18.82500°N 79.91000°E / 18.82500; 79.91000निर्देशांक: 18°49′30″N 79°54′36″E / 18.82500°N 79.91000°E / 18.82500; 79.91000\n107 मी (351 फीट)\n113 किमी (70 मील)\n109,078 किमी2 (1.17411×1012 वर्ग फु)\nनागुल्वागु नदी, पेद्दावागु नदी\nनदी के सुरुआत वर्धा नदी आ वेनगंगा नदी के संगम के बाद से होखे ला आ बस 113 किलोमीटर के लंबाई के ई नदी महाराष्ट्र के गढ़चिरौली जिला आ तेलंगाना के आदिलाबाद जिला के सीमा के सहारे बहे के बाद कालेश्वरम में गोदावरी नदी में मिल जाले।\n2 बहाव के मारग\nपुलगांव में वर्धा नदी\nभंडार शहर में वेनगंगा नदी\nप्राणहिता नदी के सुरुआत दू गो बड़हन नदी सभ के मिले के बाद होला: वर्धा (थाला रकबा: 46,237 किमी2) आ वैनगंगा (थाला रकबा: 49,677 किमी2)। ई संगम महाराष्ट्र आ तेलंगाना राज्यन के बाडर पर होला। संगम के बाद नदी के चौड़ाई मजिगर बढ़ जाले। प्राणहिता नदी के बहाव में पानी के मात्रा में सीजनल उतार-चढ़ाव बहुत बेसी होखे ला।\nबहाव के मारगसंपादन\nप्राणहिता नदी के कुल बहाव मारग 113 किलोमीटर के बा, ई महाराष्ट्र के गढ़चिरौली जिला आ तेलंगाना के आदिलाबाद जिला के सीमा के सहारे बहे ले। बहाव के दिसा उत्तर से दक्खिन के बा जइसन कि दक्खिन भारत के बहुत कम नदिन में पावल जाला। एकरा रास्ता में घन जंगल आ घाट पड़ें लें आ ई इलाका बायोडाइवर्सिटी के मामिला में बहुत समृद्ध हवे। एह छोट रास्ता के तय करे के बाद ई नदी कालेश्वरम के लगे गोदावरी नदी में जा मिले ले।\nप्राणहिता नदी पर तेलंगाना में कालेश्वरम के ऊपर वाला इलाका में एगो सिंचनी प्रोजेक्ट खातिर बनल बान्ह बाटे जेकरा के कालेश्वरम लिफ्ट सिंचनी प्रोजेक्ट कहल जाला, ई वर्तमान में दुनियाँ के सभसे बड़हन मल्टी-स्टेज लिफ्ट सिंचनी प्रोजेक्ट (multi-stage lift irrigation project) बाटे।\nनदी के इस्तेमाल सिरोंचा आ कालेश्वरम के बीचा में जल परिवहन खातिर होखे ला। एकरे अलावा एकर धार्मिक महत्व भी बा आ ई हिंदू परंपरा के "पुष्करम्" सभ वाली 12 गो नदी में सामिल नदी हवे। एह नदी के पुष्करम् मीन राशि के पुष्करम् होला।\n↑ "Villagers near Pranahita project the least informed". Thehindu.com. पहुँचतिथी 20 अगस्त 2017.\n↑ "District Gadchiroli - Rivers & Dams". Gadchiroli.gov.in. ओरिजनल से 20 August 2017 के पुरालेखित. पहुँचतिथी 20 August 2017.\n↑ "Welcome To Adiabad WebSite". ओरिजनल से 2015-10-22 के पुरालेखित. पहुँचतिथी 2015-10-12.\n↑ "Integrated Hydrological Databook (Non-Classified River Basins)" (PDF). Central Water Commission. March 2012. ओरिजनल (PDF) से4March 2016 के पुरालेखित. पहुँचतिथी 2015-10-12.\n↑ Singh, Dhruv Sen (30 दिसंबर 2017). The Indian Rivers: Scientific and Socio-economic Aspects (English में). Springer. प. 321. ISBN 978-981-10-2984-4. पहुँचतिथी 29 जनवरी 2022.\n↑ "Basins". ओरिजनल से 2015-09-23 के पुरालेखित. पहुँचतिथी 2015-10-12.\n↑ Understdng Geog Maps Entries (English में). Tata McGraw-Hill Education. ISBN 978-0-07-009099-6.\n↑ "Why is Telangana's Kaleshwaram Lift Irrigation Project important?". The Hindu (English में). 2017-07-01. ISSN 0971-751X. पहुँचतिथी 2018-04-20.\n↑ "Kaleshwaram project: World's largest multi-stage lift irrigation project inaugurated in Telangana" (English में). पहुँचतिथी 2019-06-22.\n"https://bh.wikipedia.org/w/index.php?title=प्राणहिता_नदी&oldid=721331" से लिहल गइल\nLast edited on 25 मई 2022, at 05:37


एप्पल iPhone 5S Price in India, Full Specs - 15th August 2020 | Digit\nRelease Date: 03 May, 2014\nRelease Date : 03-May-2014\nCurrent Best Price of एप्पल iPhone 5S is ₹ 16500\nएप्पल iPhone 5S Specifications\nमॉडल : iPhone 5S\nउत्पाद के नाम : Apple iPhone 5S\nएप्पल iPhone 5S Brief Description\nएप्पल iPhone 5S Smartphone4-इंच स्क्रीन IPS Retina Display के साथ आवेला, जौना के रेज़ल्यूशन 640 x 1136 पिक्सल तथा पिक्सल घनत्व 326 पर इंच बा | फोन 1.3 GHz Dual कोर प्रोसेसर से संचालित बा और एकर रैम 1 GB बा. एप्पल iPhone 5S iOS7ओएस पे काम करेला.\nएप्पल iPhone 5S Smartphone August 2016 मे लॉंच भईल रहे|\nफोन A7 प्रोसेसर से संचालित बा|\nफोन मे 1440 mAh बैटरी लागल बा|\nएप्पल iPhone 5S मे कनेक्टिविटी के तरीका बा : ,GPS,Wifi,HotSpot,\nएप्पल iPhone 5S के कैमरा मे Auto Focus,,Video Recording लोड बा|\nएप्पल iPhone 5S Price in India updated on 8th Jul 2019\nएप्पल iPhone 5S Price In India Starts From Rs.16500 The best price of एप्पल iPhone 5S is Rs.16500 on Amazon.This Mobile Phones is expected to be available in 32GB variant(s).\nज़ियौमी Redmi5Note Pro\nज़ियौमी Mi Max264GB\nएचटीसी One E9 plus\nएप्पल iPhone SE 64GB


फिलिम देखे वालन के मिजाज बदल दिहलें चिंटू – Anjoria\n“होनहार वीरवान के होत चिकने पात” कहावत सही साबित कर दिहले बीस बरीस के प्रदीप पांडेय उर्फ चिंटू. भोजपुरी फिलिम इंडस्ट्री आ भोजपुरी फिलिमन के पुर्नजन्म का बाद साल 2013 में एगो फिलिम रिलीज भइल बा ‘जीना तेरी गली में’. वइसे त अनेके फिलिम अपना सफलता से सिनेमा भोजपुरी के फेर से टिकावे में अइसन लगले कि अमिताभ बच्चन जइसन महानायको के भोजपुरी परदा पर आवे पड़ल. सिनेमा भोजपुरी के फेर से जमावे में गायक से अभिनेता बनल मनोज तिवारी के आगम बहुते शुभ रहल. एहसे गायक से अभिनेता बनल सितारन पर दर्शकन के मिजाज जमे लागल. हालांकि ओही दरम्यान रविकिशनो नायक बनल आपन काम बखूबी करत रहलें. ओह जमाना में मनोज तिवारी मृदुल आ रविकिशन सिनेमा भोजपुरी के मजगर खंभा रहलें जवना लोग पर सगरी इंडस्ट्री के बोझा टिकल रहुवे. तबो लोग के कहना रहे कि सिनेमा भोजपुरी में गायक से नायक बनल सितारे टिकीहें. मनोज तिवारी, दिनेश लाल यादव निरहुआ, पवन सिंह, सुमित बाबा, सुनिल छैला बिहारी, छोटू छलिया, खेसारी लाल यादव आ कल्लुआ वगैरह के कड़ी एह धारणा के मजबूत करत गइल. दोसरा ओर रविकिशन, विनय आनंद, सुदीप पांडे, अजय दीक्षित, अविनाश शाही, प्रवेश लाल यादव आ प्रदीप पांडे चिंटू जइसन नायको दर्शकन के प्यार आशीर्वाद बटोरे में उनइस ना पड़लन. देखीं त सिनेमा भोजपुरी के दर्शकन के दू गो पाँत बा, जवना में से एगो गायक से नायक बने वालन के आ दोसरका मूल रुप से नायके बन के आवे वालन के पसंद करेला.\nसिनेमा जगत में सफलता के पैमाना फिलिमन के कमाई होला. सगरी निर्माता, वितरक, सिनेमाघर मालिक इहे चाहेलें कि उनकर कमाई अधिका से अधिका होखे. एह पैमाना पर गायक से नायक बने वाला अभिनेता पहिला पसंद बाड़े एह लोग के. बाकिर दर्शकन का बारे में इहे बात ओतने जोर से ना कहल जा सके. एकर सबले ताजा उदाहण बा ‘ जीना तेरी गली में’फिलम. ई फिलिम सगरी पैमाना बदलत नया इतिहास रचे जात बिया.\nएह फिलिम ‘जीना तेरी गली में’ से अइसन नायक के आगम भइल बा जेकरा बारे में आराम से कहल जा सकेला कि ‘देखन में छोटन लगे घाव करे गम्भीर’. बीसे बरीस का उमिर में सिनेमा के रुपहला परदा पर जवना तरह से अभिनय के बारिकियन के समझदारी क साथ अपना अभिनय में समाहित कर चिंटू आपन कौशल देखवले बाड़ें लाग ता कि उनुका माता सरस्वती के वरदान मिलल बा. अभिनय, नृत्य, कॉमेडी, एक्शन आ इमोशन के सगरी गुन से लबरेज एह चेहरा पर झलकत आत्मविश्वास जतावत बा कि सबसे कम उमिर के नायक प्रदीप पांडेय उर्फ चिंटू के अभिनय कौशल विरासत में मिलल बा. एहसे पहिले चिंटू आपन कलाकारी बाल कलाकार का रूप में दिवाना, सात सहेलियॉं, देवरा बड़ा सतावेला, मैं नागीन तू नगीना, सौगन्ध गंगा मईया वगैरह फिलिमन में देखा चुकल रहलें. ओह घरी लोग कहत रहे कि एगो निर्देशक के बेटा हउवें. अब अगर विद्वान शिक्षक का लगे प्रतिभावान शिष्य होखे त निश्चित रूप् ऊ शिष्य कमाल कर देखाई. अइसने भइल बा चर्चित आ कुशल निर्देशक राज कुमार आर पांडेय आ अभिनेता प्रदीप पांडेय चिंटू संगे. राज कुमार आर पांडेय निर्देशित सगरी फिलिम हिट भइल बाड़ी सँ. कहे वाला त कहेले कि राजकुमार आर पांडे के नामे सफलता के गारंटी होला. अब उनुका हर फिलिम में प्रदीप पांडेय चिंटू बाल कलाकार बनत रहले आ लोगो कहत रहे कि बाप निर्देशक बाड़े त बेटा के हीरो बनाइए दीहें. मानत बानी कि बाप के निर्देशक होखला का चलते प्रदीप चिंटू के मौका मिलत गइल बाकिर औह मौका के फायदा उठावत आपन कला देखावत टिकल रह गइल एहु ले बड़ बात बा.\nअब नायक का रूप में अपना पहिलके फिलिम से प्रदीप पांडे उर्फ चिंटू फिलिम देखे वालन के मिजाज बदल दिहले आ दर्शक प्रदीप पांडेय उर्फ चिंटू के युवा हृदय सम्राट मानत आपना भरपूर प्यार आ आशीर्वाद दे दिहलें. ई हमनी के भोजपुरी इंडस्ट्री ला गौरव के बात बा. बड़ खानदान भा बड़ बाप का घरे जनमल किस्मत के बात होला बाकिर ओह परम्परा के, मर्यादा के बनवले राखल आदमी के अपना चरित्र आ इच्छा शक्ति पर निर्भर करेला. एगो जानल मानल निर्देशक अपना बेटा के स्टार बना दिहलें आ बेटो अपना मेहनत, लगन, इच्छा शक्ति लिहले अनुशासन मे रहके अपना बाप के पगड़ी के लाज रख लिहलन आ कुल खानदान के नाम रौशन कर दिहलन.\nत आईं निर्देशक राजकुमार आर पांडेय के बधई दिहल जाव आ प्रदीप पांडेय उर्फ चिंटू के एह सफलता के बनावे रखला के शुभकामना.


मझौली गाँव, फुलवारीशरीफ़ (पटना) - यूनियनपीडिया, अर्थ वेब विश्वकोश\nमझौली फुलवारीशरीफ़, पटना, बिहार स्थित एक गाँव है। .\nनई!!: मझौली गाँव, फुलवारीशरीफ़ (पटना) और पटना · और देखें »\nनई!!: मझौली गाँव, फुलवारीशरीफ़ (पटना) और फुलवारीशरीफ़ प्रखण्ड (पटना) · और देखें »\nनई!!: मझौली गाँव, फुलवारीशरीफ़ (पटना) और बिहार · और देखें »\nनई!!: मझौली गाँव, फुलवारीशरीफ़ (पटना) और भोजपुरी भाषा · और देखें »\nनई!!: मझौली गाँव, फुलवारीशरीफ़ (पटना) और मगही · और देखें »\nनई!!: मझौली गाँव, फुलवारीशरीफ़ (पटना) और मैथिली भाषा · और देखें »\nनई!!: मझौली गाँव, फुलवारीशरीफ़ (पटना) और हिन्दी · और देखें »\nनई!!: मझौली गाँव, फुलवारीशरीफ़ (पटना) और अंगिका भाषा · और देखें »\nनई!!: मझौली गाँव, फुलवारीशरीफ़ (पटना) और अंग्रेज़ी भाषा · और देखें »\nनई!!: मझौली गाँव, फुलवारीशरीफ़ (पटना) और उर्दू भाषा · और देखें »


गोविन्द ओझा 'अगम' बनवलें संगीत दुनिया में आपन अलग मुकाम – Anjoria\nगोविन्द ओझा 'अगम' बनवलें संगीत दुनिया में आपन अलग मुकाम\nमहुआ टी.वी. के चर्चित शो ‘सुर-संग्राम तृतीय’ आ ‘बिहाने-बिहाने’ के टाईटल गीत के संगीतकार का रूप में चर्चा में आइल संगीतकार गोविन्द ओझा ‘अगम’ संगीत दुनियां में आपन अलग मुकाम बना लिहले बाड़ें आ उनुकर संगीत के जादू सुने वालन के दिल दिमाग में एगो सुरूर पैदा कर देला.\nबिहार आ झारखण्ड में हालिया प्रदर्शित फिलिम ‘हमार सैयां दरोगाजी’ के संगीतकार गोविन्द ओझा ‘अगम’ के बहुते सराहल जात बा. ‘टी.सीरीज’ से रिलीज एह फिल्म के संगीत क जादू सुनेवालन पर लगातार पसरल जात बा. एह सफलता के देखत हर निर्माता-निर्देशक के ऊ पहिला पसंद बन गइल बाड़ें.\nजल्दिए रिलीज होखे जात ‘प्रेम लगन’ के संगीतो के चर्चा चहुँओर होखत बा. एह फिल्म के संगीत ‘वेब म्यूजिक’ पर जारी भइल बा. एकरे अलावे निर्माता अभय सिन्हा के बनत फिल्म ‘माई तू- महान’ के संगीत में एगो नयापन सुने के मिलेवाला बा. फिलिम ‘मुख्यमंत्री जी’ के संगीतो बढ़िया बनल बतावल हात बा. निर्देशक असलम शेख के निर्देशन के बने जात एगो अउर फिलिमो के संगीत रचे क काम जारी बा.\nमहुआ टी.वी. के शो रंग-रसिया, भौजी नंबर वन ‘सीजन तृतीय’, नहले पे दहला ‘प्रथम ग्रान्ड फिनाले’, भईल अरग के बेर, मईया आइली मोर अँगना, तीज-त्यौहार, खर-जिउतिया, बसंती बयार, फ़िल्मी गीत प्रोग्राम, भोजपुरी हाई फाई, बैण्ड बाजा, महुआ क्लासिक, महुआ सदाबहार, नान स्टाप, धूम-धडाका, राम राम के बेर, सुनो भाई साधो, पारा गरम, बिजुरिया, मिर्चा लागल वगैरह कार्यक्रमो के संगीत से गोविन्द अगम जुड़ल बाड़ें.\nविजयदशमी पर पूरा देश में रमाकांत प्रसाद के ‘हिम्मतवाला’ के प्रदर्शन


गोरखपुर, मिर्जापुर, गाजीपुर, चन्दौली में सड़क हादसन में कई एक मौत – टटका खबर\n19 फरवरी (वार्ता) गोरखपुर के बांसगांव इलाका में अपना पिता का साथे मोटरसाइकिल पर जात बिशुनपुर गांव के आठ बरीस के रेहान आ ओकर छोट भाई घवाहिल हो गइले सँ जब कौड़ीराम चोराहा का लगे सामने से आवत एगो ट्रक से धक्का लाग गइल. पिता के कवनो चोट ना आइल. जिला चिकित्सालय ले गइला पर डाक्टर रेहान के मृत बता दिहलें. पुलिस ट्रक ड्राइवर के खाजत बिया.\nमिर्जापुर के चुनार इलाका में एगो ट्रक आ टेम्पो के टक्कर में तीन जने के मौत हो गइल आ दस जने घाहिल हो गइलें. एह हादसा में लालगंज इलाका के कोठी गांव निवासी पचास बरीस के शिवशंकर गिरि के ठाँवे पर मौत हो गइल. तेरह घाहिलन के चचेरी मोड़ पर सामुदायिक स्वास्थ्य केन्द्र भेजल गइल जहवाँ अहरौरा इलाका के कुदारन निवासी दस बरीस के लड़िकी शिल्पा के डाक्टर मृत बता दिहलें. कुछ घाहिलन के वाराणसी ट्रामा सेन्टर रेफर क दीहल गइल. ओहिजा जाए का राह में एक जने के अउर मौत हो गइल. पुलिस ट्रक के कब्जा में ले लिहलि बिया बाकिर चालक फरार बा.\nगाजीपुर के मुहम्मदाबाद कोतवाली क्षेत्र में सोमार का दिने ट्रैक्‍टर-ट्राली की चपेट में अइला से मोटरसाइकिल से घरे आवत वाहदीपुर गांव के 45 बरीस के रामदुलारे बिंद के मौत इलाज का दौरान हो गइल.\nचन्दौली के अलीनगर इलाका में ट्रैक्टर-ट्राली पलटला से चालक सकलडीहा कोतवाली इलाका के खोरडुहिया गांव निवासी इन्दल बिन्द के मौत हो गइल. एगो मेहरारू के बचावे का फेर में स्टेयरिंग टूट गइल आ किनारे राखल गिट्टी पर चढ़ि के ट्रैक्टर ट्राली पलट गइल. चालक कूद के जान बचावे चहलसि बाकिर ऊ ट्राली का नीचे दबा गइल आ ठाँवे पर ओकर मौत हो गइल.\nTags: गाजीपुर, गोरखपुर, चन्दौली, मिर्जापुर


बाबा सत्येन्द्र नाथ के तीन दावा - Open Books Online\nबाबा सत्येन्द्र नाथ के तीन दावा\nPosted by PREETAM TIWARY(PREET) on March 26, 2010 at 8:36am in समाचार\nकल एगो सीरियल देत रहे न्यूज़ चैनल INDIA TV पर...एगो बाबा बा स्वामी सत्येन्द्र नाथ....ओहीके प्रोग्राम देत रहे ......\nवो प्रोग्राम में बाबा तीन गो दावा किले बा तानी रुआ लोग भी देखि सभे........\n१..... उनकर पहिला दावा बा की वो एगो ऐसन तरल पदार्थ बनवले बा जेकरा के\nपीयला के बाद आदमी में उमिर ओकर असली उमिर से बीस साल कम हो जाई....वो तरल\nपदार्थ के नाम बाबा अमृत रखले बा...और बाबा के दावा बा की वो अमृत बिना\nकौनो हानि के बा......वो और कहले की १७ साल के कठिन प्रयास और लगन के बाद\nवो बनल बा.....बाबा कहलस की वो हिमालय पर १७ साल -६ डिग्री तापमान पर रहके\nबनवले बा.....वो अमृत के बनावे में १७ दुर्लभ जड़ी बूटी के इस्तेमाल भेल\n२.... उनकर दूसरा दावा ई बा की धरती पर एलियन यानी दोसरा ग्रह के प्राणी और जीव जंतु आवत रहेला...वो बाबा ओकनी के पैर के निशान देखले बारे.....और\nकब्बो कब्बो ओकनी के सामने से भी देखले बारे......\n३.... और उनकर तीसरा दावा बा की वो ५००० साल पुराना पाण्डुलिपि के पढ़ के दुनिया के ख़तम होखे के समय निकाले बारे की ई दुनिया २ साल बाद ख़तम हो\nजाई यानी की कलयुग ख़तम हो जाई और फेर से सतयुग आई......और वो ई दावा पर\nअब हम रुआ लोग से एहे जाने के चाहत बनी की ई बात में केतना सच्चाई हो सकत बा......का आजकल के विज्ञानं और तकनीक के दुनिया में ई सब संभव बा......\nका वो अमृत पीयला के बाद आदमी के उमिर २० साल कम हो सकत बा....\nका सही में ई दुनिया २ साल बाद ख़तम हो जाई बाबा के दावा के अनुसार.......\nPermalink Reply by Admin on March 26, 2010 at 9:23am\nप्रीतम जी, सबसे पहिले त हम रौवा के धन्यवाद देब की रौवा एगो और बाबा के खुराफात के बारे मे जानकारी इहा दिहनी हा , इ बबवन से अब आस्था उठल जात बा अब त साधू के भेष मे इ कुल्ही डाकू से कम नइखन सन लागत,\nअगर बाबा कवनो अइसन दवा बनवले बाडन त वोके टेस्ट करे मे समय केतना लागी , बहुत अइसन बुढ पुरनिया हॉस्पिटल मे आवेलन जे बिलकुल मरे के कगार पर होलन वो लोगन पर बाबा के दवा के पर्योग करे के चाहि, आ अगर फेल होत बा त बाबा के चाम सोटा से मार मार खीच लेवे के चाहि, अइसन सब के सबक सिखावे खातिर सरकार के आगे आवे के चाहि,\nइ दावा त बहुत लोग समय समय पर करत रहेला, आ एह दावा से समाज पर कुछ अंतर नैखे पडे वाला ,\n३.... और उनकर तीसरा दावा बा की वो ५००० साल पुराना पाण्डुलिपि के पढ़ के दुनिया के ख़तम होखे के समय निकाले बारे की ई दुनिया २ साल बाद ख़तम हो ,जाई यानी की कलयुग ख़तम हो जाई और फेर से सतयुग आई......और वो ई दावा पर\nबाबा अपने दावा से आपन दवाई के महत्व के घटावत बाडन, जब धरती २ साल ही रही वोकर बाद सब तबाह हो जाई त उनकर उम्र घटावे वाला दवाई के का होई भाई , आ इ दावा मे हमरा कवनो सचाई नैखे लौकत, खली सस्ता लोकप्रियता पावे के एगो उपाय ही बुझात बा.\nआ इ मीडिया वालन के ता समझे मे नैखे आवत की इ कुल देखा के समाज के कवन दिशा दिहल चाहत बाडन सन .\nPermalink Reply by PREETAM TIWARY(PREET) on March 26, 2010 at 9:30am\nbahut sahi kahni admin jee....humro kahe ke ehe arth rahe....bas dekhal chahat bani ki raua sabhe ke kaa ray baa ehpar.....\ndhanybaad admin jee...aisehi utsaah badhawat rahi jekra kaaran likhe ke prerna milat raho.......\nमुख्य प्रबंधकPermalink Reply by Er. Ganesh Jee "Bagi" on March 26, 2010 at 9:36am\nबहुत बढ़िया प्रीतम जी, रौवा कमाल के न्यूज़ लाईल बानी , हम Admin जी के बात से पूरी तरह सहमत बानी, इ सब बबवन के आपन दूकान चमकावे के चाल ह , पर अब लोग वोतना बेवकूफ नैखे की कवनो बात पर आँख मुद के भरोशा कर लिही , अगर सही बा त प्रमाणित करे के चाहि, नहीं त हमके कोरी बकवास ही लागत बा.\nPermalink Reply by Ratnesh Raman Pathak on March 26, 2010 at 10:11am\npreetam jee aaj ke scintifi jamana me hum ka koi eh baat ke mane khatir taiyar na hoi ki aisan ho sakela.e ta aisan news baa jawan ki sarasar bakwas lag rahal ba .hamar mani ta oh pakhandi ke pakad ke etna kaam bhar dihal jaw phir kabo aisan kaaam na karo.jara raue sochi ki jab aisan hokhe lagi ta bhagwan ke puja kari .sabhe eh baba ke hi puja kare lagi.desh ke badka badaka aadmi okar amrit leke laika ban jayihe.sonia gandhi ,atal baba sab koi hamani se chhot ho jaihe.phir ta koi budhail na chahi jee.\nPermalink Reply by Admin on March 26, 2010 at 10:18am\nhahahaha, bahut sahi Ratnesh bhai, ham raaur baat sey puri tarah sahmat baani.\nPermalink Reply by Rash Bihari Ravi on March 26, 2010 at 11:44am\nham ta kahab hath kangan ko aarsi ka padhe likhe ko farsi ka , ham admin ji se sahmat bani,\nPermalink Reply by PREETAM TIWARY(PREET) on March 26, 2010 at 9:53pm\njee sab kehu ke baat sahi baa.....\nhamar kahna ee baa ki jab wo baba bhavishyawani kare me baba baa ta kahe naa etna murder ho rahal ba,khoon kharaba ho rahal baa roj,chori dakaiti ho rahal baa roj.....okar bhavishyawani kari taaki okra ke rokal jaa sako......\nee sab baba san ke ego chaal baa publicity kamaye ke aur naam kare ke.......\nkahe ki kuch din pahile hi juan baba ke kaarnaama sab saamne aail baa ohse sab baba san ke chavi kharab ho gail jekra ke dekhte hue ee shayad naya chaal baa baba san ke ki kuch naam hokho naya karke.....\nagar sahi kaam ke bhavishyawani hokho ta ego baat baa faaltu ke kaam kar rahal bara san babawa sab ekra se kaa faayda baa.......\nehme bahut had tak galti humni ke bhi baa kahe ki humni ke sunat bani jaa tab nu baba sab kahat bara san...agar humni ke ek jut ho ke kahi jaa ki kar ke dekhawa ta kauno baba ke muh naa khuli wo samay...............\nekra khatir aage aaila ke jaroorat baa.ego aandolan kaila ke jaroorat baa pakhandi baba san ke khilaf...........\nbas ab aur baad me likhab ab raua sab boli jaa ki hamar baat me kaa sahi baa...............aur agar galat hokho ta wo bhi kahi sabhe\nPermalink Reply by Raju on March 29, 2010 at 8:04pm\nPreetam bhaiya ee kul impossible ba........ee BABA log k aapan naam chamkawe ke tarika ba bas.......


'लंठ' के संगीतमय मुहूर्त भइल – Anjoria\n'लंठ' के संगीतमय मुहूर्त भइल\nपिछला दिने मुंबई के ‘कृष्णा स्टूडियो’ में भोजपुरी फिल्म ‘लंठ’ के भव्य संगीतमय मुहूर्त पूजा-हवन क बाद गीत रिकार्ड करके कइल गइल. मशहूर गायक उदित नारायण अउर पामेला जैन के आवाज में गावल एह गीत के संगीत रहल के. रत्नेश के. फिल्म के गीतकार हउवें सतीश तिवारी, महेश कुमार झा अउर राजेश पाण्डेय. पटकथा आ संवाद लेखक: बालकृष्ण सिंह अउर अविनाश पाण्डेय. कैमरा: जगमिंदर हुंदल के बा. मुख्य भूमिका में राजेश कुमार, संजय पाण्डेय, मनोज सिंह टाइगर, बालेश्वर सिंह, अक्षय सिंह, समर्थ चतुर्वेदी, दुर्गेश पाण्डेय, अमरीश सिंह, पुष्पा वर्मा, रामजी मिश्र, विनोद त्रिपाठी, उमाकांत रॉय, पंकज कुमार, ऋतू शास्त्री, श्वेता मिश्र, अर्चना सिंह, श्यामली श्रीवास्तव, श्वेता सिंह, अश्वनी राठौड़, साहिल, वाहिद भाई, सोनम अरोरा, प्रीटी सिंघानिया, अरविन्द तिवारी अउर शत्रुघ्न सिंह बाड़ें.\nमुहुर्त का मौका पर मुख्य अतिथि रहलें समीर अन्जान, श्रवण (संगीतकार), उदित नारायण, पामेला जैन, हरीश भाई, गोपाल श्रीवास्तव, मनोज सिंह (नाहर स्टेट), बृजेश सिंह, संजय सिंह, अरविन्द गुप्ता, रेखा गुप्ता, राजेश मिश्रा (गीतकार), पिंटू सिंह अउर अनूप जैसवाल वगैरह.\n‘एक बिहारी सौ पे भारी’ में दिनेशलाल संगे अक्षरा सिंह


का हमके कुक्कूर कटले बा - जगदीश खेतान - मैना: भोजपुरी साहित्य क उड़ान (Maina Bhojpuri Magazine)\nHome अनुवाद जगदीश खेतान Bhojpuri Kahani का हमके कुक्कूर कटले बा - जगदीश खेतान\nका हमके कुक्कूर कटले बा - जगदीश खेतान\nइ सन् 1960 के बात ह। तब हम बनारस पढत रहलीं। वो दिन हम अपने कमरा मे पढले मे तल्लीन रहलीं कि तबले हमके बुझाइल कि केहू हमरे लगे आके ठाढ हो गइल बा। हम आपन आंख फेरलीं त का देखतानी की येगो कुक्कूर महराज हमरे समनवे ठाढ बालं आ हमरे ओर टुकुर-टुकुर ताक रहल बालं कि जइसे हमार ओकर पुरान पहचान रहल होखे आ बहुत दिनन से बिछड़ले के बाद ऊ हमसे भेंट करे खातीर पधरले होखें।\nहम सोचत रहलीं की हमार संघतीया झिनकू होइहं काहें की येही जुन ऊ आवे के कहले रहल। बाकी हमके बड़ा निराशा भइल जब हम अपने सामने येगो कुक्कूर के ठाढ देखलीं। एक त हमके कुकूरन से अइसही घृणा ह आ ऊ बिना न्योता के आ टपकल त और भी नागवार बुझाइल। हम ओके देखत भर मे आपन आपा खो देहलीं।\nहम येहंर ओहंर आपन निगाह दौड़ा के कौनो छड़ी या डंडा खोजे लगलीं की जेसे ओके सबक सिखा\nसकीं।लेकिन येगो भलेमानुष क्षात्र के कमरा मे लाठी-डंडा कहां से मिलतs।कुकूरा के सबक देहल भी आवश्यक बुझाइल अन्यथा ऊ नियमित पहुना हो जात आ फिर ऊ अपने मित्र मंडली के भी साथे ले आवत।अबले कुकूरा ज्यों के त्यों ठाढ रहल।तब तक हमार निगाह येगो फाउन्टेन पर पड़ल।फाउन्टेनपेन आवश्यकता से ज्यादा मोट आ लमहर रहल।ऊ लिखले के काम मे कम आ देखावा के काम मे ज्यादा आवत रहल।एक बेर रोशनाई भरले के बाद महीना भर स्याही भरले से छुट्टी मिल जा।हम आव देखलीं न ताव आ पेनवे उठा के कुकूरा के खोपड़ीया पर तड़ाक से दे मरलीं।कुकूरा के चोट मजीगरे लागल होई बाकी हमरे साथे येगो ट्रेजेडी ई भइल की हमार पेन जौन पहलहीं से कुछ चिरीआईल रहल पूरा फाट गइल आ कौनो काम लायक ना रही गइल।एक दवात स्याही नोकसान भइल ऊ अलगे।लेकिन संतोष ये बात ई रहल की कुकूरा ये आकस्मिक हमला के ना संभार पइलस आ भाग खड़ा भइल।\nकुछ पल बादे हम उपर वाला मंजिल पर चललीं कि अपने घरवालन के अपने बहादुरी के बारे मे अवगत करवले आईं।अबहीन आधा सीढी पहुंचल रहलीं त का देखतानी कि कुकूर महोदय हमरे आगे-आगे अजीबोगरीब शान से खरामा-खरामा उपर की ओर आपन कदम बढावत चल जात बालं।हमार गुस्सा जौन अबले ठंडा पड़ गइल रहे फिर उबाल खाये लागल।हम मन ही मन ठान लेलीं कि अब ये कुकूर राम के दुरगती कई के ही चैन लेब।\nउपर वाला मंजिल मे तीन कमरा रहल बाकी उपर से नीचे आवे के सीढीवाला येगो रास्ता रहल।पहिले हमरे छोट भाई संतोष के कमरा मे गइल।संतोष ओ समय कमरा मे ना रहल।अब हम सीढी वाला दरवाजा बंद कई देलीं बाकीर सिटकिनी ना चढवलीं।फेर येगो छड़ी लेके हम कुकूरा सारे के पीछे दौड़लीं।ऊ जाके हमरे दादी के कमरा मे घुस गइल।।दादी ओतनी जुन गंगा स्नान करे गइल रहली।हम वोहूं ओकर पिंड ना छोड़लीं।नीचे ऊ कइसे जात? दरवाजा हम बंद जो कइ देले रहलीं।।\nअबले हमरे माई के कमरा ओकरे चरण स्पर्श से बचल रहल।ये बेरी ऊ हमरे माई के कमरा मे प्रवेश कईलस।हमार माई ओतनी जुन हमार भाई संतोष आ बहिन प्रेमा आ ओकर सहेली मनोरमा के साथे कैरम खेलत रहली।कमरा बहुत बड़ा रहल ओसे कुकूरा ओही मे येहंर से ओहंर भागल फिरल।हम छड़ी लेके ओकरे पाछे हाथ धोके पड़ल रहलीं।कुकूरा के आईल देख सब जने खेलल छोड़ खड़ा हो गइल।रंग मे भंग हो गइल रहे।तब ले कुकूरा मनोरमा के ओर झपटल।मनोरमा के बचावे बदे आ ओकरे गुस्ताखी के मजा चखावे खातीर हम मनोरमा के सामने होके कुकूरा पर छड़ी से वार करे लगलीं।\nवइसे कुकूरा कौनो विशेष लमहर चाकर ना रहल अउर हम सोचलहू नाही रहलीं की छड़ी के रहत ऊ हमके\nकाट सकेला।लेकिन अनहोनी जो होखे के रहल।कुकूरा हमरे छड़ी के मार के परवाह कइले बिना उछल के हमरे पेटे मे चार गो दांत गड़इये त देलस।कहां हम कुकूरा के दुरगती करे चलल रहलीं आ कुकूरा हमरे दुरगती कई देलस।\nहमके घायल कइले के बाद उ कमरा से बाहर निकसल।तबले दादी गंगा स्नान से लौटली आ सीढी वाला दरवाजा खोल देली।कुकूरा बंद दरवाजा खुलत भर मे ओंहर झपटल आ दादी के हाथे मे दांत गड़ा के नीचे उतरे लागल।कुकूरा के कुछ अइसन भान हो गइल रहे कि जइसे सब ओकरे जान के गाहक हो गइल होखे।काहें कि कुकूरा येहंर से ओंहर भटकत रहे आ ओके रस्ता ना मिलत रहे।\nहमार गुस्सा ठंडा भइले के बजाय और तेज हो गइल।बदला लेवे के खातीर हम पागल हो गइलीं।हम फेर ओकरे पाछे दौड़लीं।गली मे निकसे वाला दरवाजा दादी आवत समय बंद कई देले रहली।कौनो रस्ता न मिलले से ऊ और बौखला गइल रहे आ हमरे हमला कइले के पहिलहीं हमरे उपर तेजी से झपटल।हम त येकरे बदे तैयारे रहलीं।बस हम आव देखलीं न ताव आ ओकरे उपर तड़ातड़ छड़ी बरसावे लगलीं।ऊ और तेजी से हमरे ओर लपकल।हमार छड़ी दूइये फीट के रहल येसे ओकरे तेज आक्रमण से सहम के हम पीछे हट गइलीं।अपने आ, अपने साइकिल के ओकरे आगे कई के आपन जान बचवलीं।तब तक कुकूरा न जाने का सोच के पीछे के ओर मुड़ल आ हमहूं आपन कमरा झटपट खोल के अंदर दाखिल हो गइलीं आ दरवाजा अंदर से बंद कई देलीं।\nहमके डेरा के, भागत देख कुकूरा वापस लौटल आ दरवाजा पर टक्कर पर टक्कर मारे लागल।हम सुनले रहलीं कि कुकूर अपने घरे शेर हो जालं बाकी ई त हमरीये घरे शेर भइल बा।दरवाजा के दूनो पल्ला के बीच मे करीब 2-3 इंच चौड़ा आ एक हाथ लम्बा छेद रहल।अब हम आव देखलीं न ताव आ ओही छेदे मे से छड़ी से करारा-करारा वार ओकरे खोपड़ी पर बरसावल शुरु कइ देलीं।अपने हानि लाभ के परवाह कइले बिना उहो अपने खोपड़ीया से दरवाजा पर येगो और जोर से टक्कर देलस।ऊ पूरा बौखला गइल रहे।हमरे छड़ी आ ओकरे खोपड़ी के मुलाकात के क्रम तबले चलत रहल जबले हमार कीमती छड़ी टूट ना गइल।ई कीमती छड़ी आबनूस के लकड़ी के बनल रहल आ हमरे नैनीताल यात्रा के यादगार स्वरुप रहल।तब तक कुकूरा पाछे के ओर मुड़ल आ बाहर गली मे चल गइल।गली के दरवाजा केहू खोल देले रहल।\nहम पहिले "का हमके कुक्कूर कटले बा" तकिया कलाम के अकसर बात-बात मे कहत रहलीं।और लोगन के बात छोड़ीं, हमरे संगतीया बुलाकीराम ये तकिया कलाम से तंग आ गइल रहल आ बहुते चिढत रहल।आखिर तंग आके एक दिन हमके दुर्वासा ऋषि के लेखां श्राप दे देलस कि "तोहार ई तकिया कलाम तब्बे छूटी जब तोके कौनो कुकूर काट खाइ ।आ ई बात गांठ बांध ल कि एक न एक दिन तोके कुकूर कटबे करी।"\nओही के श्राप हमके लाग गइल आ कुक्कूर हमके काट खइलस।वैसे ओके अगर इ मालूम होत कि ओकर श्राप येतना कारगर होई त, ऊ इ श्राप कब्बो ना देत।अब ऊ तकिया कलाम हमरे मुंह मे त आवे बाकी होठे से बाहर ना आवे। कुकूरा के कटले से एक फायदा भइल कि हमार तकिया कलाम छूट गइल।\nहमके त ऊ कुकूरा बउराइल ना बुझात रहे।रस्ता न मिलले पर मजबूर होके उ अपने बचाव खातिर हमके काट लेले होई।काहें कि बचाव के सबसे सरल उपाय विरोधी पर हमला कइल ह।येही लिये हम कुकूरा के कटले पर विशेष ध्यान ना देलीं।हलां की हम सुनले रहलीं कि बउराइल कुक्कूर के कटले पर मनइ मर सकेला।बउराइल न होले पर कुछ ना होला बाकी जे भी कुकूरा के काटल सुनलस उ कहत रहे कि कुकूरा के कटले के सूई अवश्य लगवा ल।कौन जाने उ बउराइले होखे।थोर के कष्ट खातिर काहें खतरा मोल ले ताल।दूसर बात ई रहल कि हम दुइये भाई रहलीं आ हम जेठ रहलीं।घर के लोग,नात-हित आ संगी साथी लोग सूई लगवावे खातिर दबाव देवे लागल।\nसबके ई सब कहले सुनले से हमहूं भीतरे भीतर डराये लगलीं।हम डाकटर झटका के पास पहुंच गइलीं।हमके देखत भर मे उ कहलं कि "का बात बा?बड़ा परेशान बुझाताल।" रोकतो रोकत हमरे मुंह से निकल गइल कि "का।कुक्कूर कटले बा कि हम रउवा के पास बिना तकलीफ के आइब।" फेर हम तुरते भूल सुधार के कहलीं कि हमके येगो कुक्कूरे सार काट लेलस ह ओही से रउवा पास आइल बानी।लेकिन हम के अइसन बुझात बा कि ऊ बउराईल ना रहल।हम आपन पूरा आपबीती उनके सुना देलीं।\nडाकटर झटका कहलं "देख कि ऊ बउराइल रहे कि नाहीं। ई जाने के येगो उपाय बा।कुकूर बउरइले के सात दिन बाद अपने से मर जालं।रउवा अइसन करीं कि ओ कुकूरा सारे के कइसो ढूंढ निकालीं आ फेर देखीं कि ऊ सात दिन ले जीअत बा की नाहीं?जो कुकूरा के लाश मिली भा ऊ मिलबे ना करी त दस गो सूइ कोंचवही के पड़ी।\nहमके सूइ लगववले से बड़ा डर लागेला फेर दस सूइ आ उहो पेटे मे।एक बेर दूसरे के सूइ कोंचात देख हमके बोखार हो गइल रहे।फेर ई सूई त हमही के लागे के रहल।हम सूइ कोंचवावल सोच के सिहुर गइलीं।हम मन ही मन निश्चय कई लेलीं कि कुकूरा के खोजले मे हम जान के बाजी लगा देब।हम ओही दिन से कुकूरा के हेरले मे बनारस के गली-गली ,बजार, सड़क ,मंदिर और घाट-घाट के चक्कर लगावे लगलीं।आसपास के सगरो गली मोहल्ला के कोना-कोना छान मरलीं बाकी ओ मनहूस के न मिले के रहल, न मिलल।\nएक दिन हमार छोट भाई संतोष हमके बतवलस कि ऊ स्कूल के रस्ता मे एगो कुकूर के मरल देखले बा।हम एहतियातन ओ कुकूरा के लाश देखे खातीर पहुंचली तबले कारपोरेशन वाला ओके ठेकाने लगा चूकल रहलं।हम पूरा दौड़ धूप कइले के बाद भी ओ मनहूस के लाश देखले से वंचित रही गइलीं।हम मन ही मन सोचलीं कि हमरे भाई संतोष कुकूरा के चीन्हले मे भूल थोड़े कइले होईहं।आखिर उहो कुकूरा के काटत देखले रहल।आखिर हम सूई लगवावे के निश्चय कई लेलीं।अपने जान से मोह जो रहल।अबहीन त हमार बियाहो ना भइल रहे।\nहम डाकटर झटका के सिफारिशी पत्र आ कुकूरा के कटले के सर्टीफिकेट लेके सरकारी अस्पताल पहुंच गइलीं कि कुकूरा के काटे के सूई मिल जा और हम लगवा लीं।सरकारी अस्पताल हम पहिले बेर गइल रहलीं।डा: झटका के पत्र लेके हम स्टोरकीपर के पास पहुंचलीं त ऊ डा: लकड़ा से लिखवा के ले आवे के कहलस।डा:लकड़ा हमके डा:कपूर के पास भेजलें।येही भागदौड़ मे चार बज गइल।अबले करीब सात जने के लगे जा चूकल रहलीं बाकी सूई के एको शीशी ना मिलल।पैर कुकूरा के खोजले मे पहीलहीं सूज गइल रहे।सरकारी अस्पताल आ डाकटरन के चक्कर लगा के अउर थक गइल।हम निराश होके वापस लौटे के घूमलीं त हमार मित्र असलम साहब मिल गइलं।ऊ अस्पताल अइले के प्रयोजन पूछलं।हम सगरो आपबीती बत देलीं।ऊ सून के खिलखिला के हंसे लगलं।\nहम कहलीं:- येमे भला हंसले के कौन बात बा।\nअसलम:- हम तोहरे नासमझी पर हंसली हं।\n"ऊ कइसे?" हम चौंक के बोललीं।\nअसलम:- महानुभाव, सरकारी अस्पताल होखे, सरकारी कार्यालय होखे या सरकारी कारखाना होखे ,इहां काम करावे खातिर मुठ्ठी गरम करे के पड़ेला।तू केवल पचीस रुपया खरच कर त सूई त सूई, स्टोरकीपर तोहरे घरे हाजिर हो जाई।\nहम पचीस रुपया असलम के हाथे पर रख देलीं।असलम हमके स्टोरकीपर के लगे ले गइल आ ऊ पचीस रुपया देलस आ हाथोहाथ सुई के पांच शीशी दिवा देलस।स्टोर कीपर बतवलस की सूई अस्पतलवे मे लगावावे के पड़ी।शीशी खतम भइले के बाद फेर पांच शीशी येहीतरे मिल जाई।ओही दिन हमके घूसखोरी के महत्व पता चलल।\nदूसरे दिन हम अस्पताल मे सूई लगवावे बदे पहुंच गइलीं।सूई लगावे वाला के पास पहुंचली त देखतानी कि सूई लगवावे वालन के लमहर कतार लगल बा।कतार मे सौ जने से जयादे मनइ रहल होइहं।बाहर सूई लगवले मे रुपया खरच करे के पड़त ।इहां फ्री रहल येसे भीड़ ज्यादे रहल।सूई लगावे खातिर एके जने रहल।एक अनार सौ बीमार वाला हाल रहे।डाकटर के तीने घंटा सूई लगावे के मिलल रहल।ओतना देर मे जेतना जने निबुक जां। ओकरे बाद जे बचत ओके वापस जाये के पड़त।डाकटर सूई मे फटाफट दवाई भरे आ चट से घुसेड़ दे ।मरीज लोग दरद से बिलबिला जा।अगोरत-अगोरत हमरो नंबर आइल।डाकटर पेटे मे झट से सूई घुसेड़ के चट से दवाई पास करा देलस।हम दरद से चिल्ला उठलीं।जब हम उठे लगलीं त का देखतानी कि हमरे पीछे वाला मनया डाकटर के हाथे मे एक रुपया के नोट चुप्पे से थमा देलस।ओके डाकटर धीरे से सूई लगाके धीरे-धीरे आराम से दवाइ पास करइलस कि ओके तनीको ना दुखाइल।हमहुं दूसरे दिन ओइसे एक रुपया के नोट थमवलीं त दरद तनीको ना बूझाइल।दूसरको दिन हम ओइसहीं कइलींं त दरद कम भइल।सूइ पेटे मे एक दिन बांयें ओर लागत रहे आ दुसरका दिन दायींं ओर।तीसरका दिन दू रुपया के नोट बढवलीं त दरद बुझइबे ना कइल।कइसो-कइसो मरत-जीअत सगरो सूई लागीये गइल त हम चैन के सांस लेलीं।\nसूई लगले के कुछ दिन बाद के बात ह।हम अकसरीया सांझ के दशाश्वमेध घाट हवाखोरी बदे जात रहलीं ।रोज के लेखां ओहू दिन हम घर से दशाश्वमेध घाट जाये के निकलल रहलीं।गौदोलिया चौराहा से जब हम दशाश्वमेध घाट जाये वाली सड़क की ओर मुड़लीं त सामनेवाला दृश्य देखत भर मे सकते मे आ गइलीं।हमके अपनीये आंखी पर अविश्वास होखे लागल।हम आंख मल-मल के देखलीं।नह गड़ा-गड़ा के भी देखलीं कि कहीं सपना त नाहीं देखतानी।लेकिन हम पूरा होसो हवास मे रहलीं।जौन कुछ हम देखत रहलीं सब सच रहल।हम का देखतानी कि हमरे आगे-आगे मिस जलेबा चल रहल बाली आ उनके साथे-साथे जंजीर मे बंधल उहे कुक्कूर बा जौन हमके कटले रहल।मिस जलेबा हमरे ओर घूम के देखली।वइसे त हमार प्रेम प्रसंग उनसे ढेर दिन से चलत रहे।बाकी आपन प्रेम कहानी सुना के समय नष्ट ना करब।तबले मिस जलेबा हमके पुकरली।हमरे मुह से निकलत-निकलत रही गइल कि "का हमके कुक्कूर कटले बा" जो ओ कुक्कूर के रहत रउवा लगे चली आईं।बाकी ई सब न कही के बस येतने कहलीं कि हम तोहरे प्रेम के पीछे आपन जान ना देब।\nओंहर कुकूरा भोंक-भोंक के मिस जलेबा के जंजीर से अपने के छोड़ा के हमरे पर हमला करल चाहत रहे।बुझात रहे कि ऊ न हमके भूलाइल रहे आ न हमरे छड़ी के पिटाई।\nहम तेज गति से चले लगलीं।तबले ऊ जंजीर सहित अपने के छोड़ा लेलस आ हमरे ओर झपटल।हम कपारे पांव रखी के ओलम्पियन मिल्खा सिंह के लेखां भागे लगलींं।भागत-भागत हम येगो सन्यासी से टकरा गइलीं।टकरात भर मे ऊ कहलस कि "कुक्कूर कटले बा का।" जो आंखी मुंद के भाग रहल बाल।\nहम पल भर मे ओ सन्यासी के गोड़े पर गिर गइलीं आ कहलीं " रउवा महान बानी।अंर्तयामी बानी।हमके सचहूं कुक्कूरवे कटले बा।"\n('क्या मुझे कुत्ते ने काटा है?') के भोजपुरी अनुवाद


स्वंत्रता दिवस पर पुरा भारत में गूंजी "बलमा बिहारवाला" – Anjoria\nस्वंत्रता दिवस पर पुरा भारत में गूंजी "बलमा बिहारवाला"\nएह स्वतंत्रता दिवस माने कि १५ अगस्त से पूरा भारत में गूंजे वाला बा “बलमा बिहार वाला” के नारा. काहें कि एह साल के सबले चर्चित फिलिम “बलमा बिहारवाला” एही दिन रिलीज़ होखे वाला बा. आकाश फिल्म इंटरटेनमेंट के बैनर तले बनल एह फिलिम के निर्माता रितेश कुमार ठाकुर, सह निर्माता राहुल साहनी आ दीपक सिंह, लेखक निर्देशक विष्णु शंकर बेलु. भूपेंद्र कुमार सिंह कृत आ उदय शंकर सिंह के परोसल एह फिलिम में सुपर स्टार खेसारी लाल आ चर्चित अदाकारा अक्षरा सिंह के रोमांटिक जोड़ी बा. साथे बाड़ें प्रिया शर्मा, काजल सिंह, हीरा यादव, मिथिलेश अविनाश, कौशल, पूनम दुबे, विष्णु शंकर बेलु आ नवोदित विकेश सिंह.\nसंगीतकार हउवें छोटे बाबा आ गीतकार प्यारेलाल कवि, कृष्णा बेदर्दी, मुन्ना दुबे, अशोक सिन्हा आ आज़ाद सिंह. पटकथा आ संवाद लेखक मनोज के . कुशवाहा, नृत्य निर्देशक राम देवन , संजय सुर्वे अउर महेश आचार्य.\nनिर्देशक विष्णु शंकर बेलु के कहना बा कि “बलमा बिहारवाला” भोजपुरी के आम मसाला फिलिमन से हट के बा आ हर तरह से समाज के हर वर्ग के दर्शकन के पसंद धेयान में राख के बनावल गइल बा. निर्माता रितेश ठाकुर कहलें कि एह फिलिम में एगो कलाकार के संघर्ष आ दर्द का साथे साथ झूठ अछरंग से निकले के कहानिओ बढ़िया से देखावल गइल बा.\nबलमा बिहार वाला खातिर फिल्म वितरक आ दर्शक सभे में जिज्ञासा बनल बा.\nविराज भट्ट पर चलल ग्लोरी क जादू, ‘कसम वर्दी के’ सेट पर भइलन बेकाबू


जब भोजपुरिया लोग सुतल होखे: 08/13\nजब भोजपुरिया लोग सुतल होखे\nतब आपन बात कह रहल बा केहू\nभकोलवा हीरो हो गइल (भोजपुरी एकांकी) - अंतिम भाग\n(नेताजी के डेरा। बी० ओ०, हेडमास्टर, बाबाजी आ पुलिस के दरोगा बइठल बाड़े।)\nबी० ओ० – का आनंदी बाबा! रउरा त मुर्दो के खून पी जानी! आ रउरा के पाँच हजार रोपेया दे के भेजनी कि लोग के समझा-बुझा के, बोका बना के चुप कराईं त रउरा के त दू गो कवलेजिया लइके भगा देलें सन। बेकारे बाबा बानी रउरा।\nबाबाजी – देखीं झीटू जी! ऊ लइकवा हमरे के बड़-बड़ दोहा सुनावे लगलन सन। अब का करती, भाग अइनी। ओकनी के बात आ दोहा त ठीके रहे, हमनी लेखा ठगी के मंतर थोरे रहे।\n(ताले ठगलाल के आगमन। ठगलाल सब के परनाम-सलाम करऽतारें।)\nहेडमास्टर - आवऽ ठगलाल, तूँ ही बाकी रलऽ ह। (नेताजी का ओर इसारा करत) ई ठगलाल हउवें, इनके दोकान से सामान किन के इस्कूल में जाला।\nनेताजी - देखऽ लोग। दरोगो आइले बाड़न। इनके जाँच करे के बा। अब साफ-साफ बात बा। ठगलाल पचास हजार, हेडमास्टर एक लाख आ बी० ओ० डेढ़ लाख देस तब जा के कोट-पुलिस सलटी ना त सब जाना एही में झोंकाई रहऽ। आ बाबा से का लेवे के बा! साधू त हमनी के राहे देखावेला!\nहेडमास्टर – बड़ा ढेर पइसा माँगऽतानी धनीराम जी! (चिहा के)\nनेताजी – ढेर बा? 40 गो लइका मर गइल आ ओकरो खातिर सब के घर के दू-दू लाख अबहीं दिवावे के बा। तहरा लोग से त कमे मँगाइल बा। आपन आदमी हउअ लोग त कमे मँगले बानी ना त पाँच लाख से कम ना मँगाइत। (कुछ देर सभे चुप बा। तब नेता उठ के कहऽतारें) देखऽ लोग जादे समय नइखे। अरे देबऽ लोग तबे नू फेर कमइबऽ लोग। पइसा द, पइसा कमा। पइसे से नू पइसा कमाइल जाला। आ एतना देबऽ लोग त जाँच में तूँ लोग जवन कहबऽ तवने देखा दिआई।\nठगलाल – नेताजी ठीक कहऽतानी। हम त पइसा लेइए आइल बानी।\nप्रस्तुतकर्ता चंदन कुमार मिश्र पर 11:31 pm 1 टिप्पणी:\nखोजीं: भोजपुरी, भोजपुरी एकांकी, भोजपुरी दोहा, मिड डे मील\nभकोलवा हीरो हो गइल (भोजपुरी एकांकी)\n(आपिस में बी० ओ० बइठल बा। टेबुल-कुर्सी लागल बा। हेडमास्टर दुआरी पर आवऽता।)\nहेडमास्टर (हान जोर के) - परनाम बी० ओ० साहेब!\nबी० ओ० - आईं-आईं। पनाम-परनाम! कहीं। सब ठीक बा नू?\nहेडमास्टर - रउरा किरपा से आ भगवान के दया से सब ठीक बा।\nबी० ओ० - तब! कइसे-कइसे एने चलल बानी?\nहेडमास्टर – लीं! रउरा त इयादे नइखे! आज पनरे तारीख नू ह! राउर सेवा करे आइल बानी।\nबी० ओ० - हँ जी, हमरा त धेयाने ना रलऽ।\nहेडमास्टर - ए महीना में बीस हजार बचवले बानी रउआ खातिर!\nबी० ओ० - धीरहीं-धीरहीं बोलीं। डेरा पर नू आवे के चाहत रलऽ। (हेडमास्टर पइसा निकालऽता। बी० ओ० हाथ आगे बढ़ा के) चलीं, जब आइए गइल बानी त देइए दीं। ई बी० ओ० झीटू तिवारी आइल लछमी के जाए ना देस।\nहेडमास्टर - हँ-हँ, जरूर! आपन हिस्सा लेइए लीं त ठीक रही। ना त हमरा भारी होखे लागी। (देते में कहऽतारें तब बी० ओ० पइसा ले के कहऽता- जय लछमी जी, जय लछमी जी। हेडमास्टर खड़ा होके) अब चलऽतानी। कवनो बात होई त राउर नंबर बड़ले बा, बतिआ लिहल जाई।\nबी० ओ० - हँ, ठीक बा। बाकिर धेयान रहे ऊ नंबर चोरउका नंबर ह। खाली हमनिए लेखा आदमी जानेला। सरकार आ जनता नाहिए जाने। एसे तनी बचाइए के ओपर फोन धराएम।\nहेडमास्टर - हँ हजूर। एकदम धेयान रही। परनाम!\nप्रस्तुतकर्ता चंदन कुमार मिश्र पर 1:22 am कोई टिप्पणी नहीं:\nअभी ले केतना बेर देखल गइल?


चिनूक - विकिपीडिया\nपरबती ढाल से नीचे उतरे आ एडियाबेटिक प्रासेस से गरम होखे वाली; फॉन (föhn) प्रकार के ई हवा जेकरा शिनूक बोलावल जाला; उत्तर अमेरिका के इंटीरियर में बहे ले।\nचिनूक भा शिनूक (अंगरेजी: Chinook) उत्तर अमेरिका में बहे वाली दू गो लोकल हवा हईं। पहिली किसिम के समुंद्रतटीय चिनूक कहल जाला जे प्रशांत महासागर के सहारे अमेरिका महादीप के उत्तरपच्छिम तट पर सीजनल हवा ह आ ई दक्खिनी-पछुवा नम हवा हवे जेकरा चलते उत्तर अमेरिका के पच्छिमी किनारा पर बरखा आ बर्फ़बारी होखे ला। मूल रूप से चिनूक नाँव एही हवा के रहल। दुसरे किसिम के चिनूक, इंटीरियर शिनूक, अमेरिका आ कनाडा के पच्छिमी इंटीरियर इलाका में बहे लीं जे रॉकी परबत से उतरे वाली गरम, सूखल हवा होखे लीं।\nपहिली किसिम के तटीय चिनूक मूल हवा हईं जिनहन के ई नाँव परल; ई सीजन के अनुसार लगातार बहे लीं। दुसरे किसिम वाली इंटीरियर चिनूक सभ के चिनूक नाँव बाद में दिहल गइल आ ई कब्बो-काल्ह बहे लीं।; ई फॉन प्रकार के हवा होखे लीं। ई रॉकी परबत के पूरबी ढाल से उतरे लीं आ इनहन के बहे पर तेजी से बरफ के बास्पीकरण आ पघिलाव हो जाला जेकरा चलते इनहन के "स्नो ईटर" (बरफ खाए वाली) हवा भी कहल जाला। इंटीरियर में बहे वाली हवा सभ के नाँव के उच्चारण शिनूक (/ʃɪˈnʊk/) हवे।\nलोकल हवा सभ के लिस्ट\n↑ Tolmie, W.F. (1884). "Example of tshinook original pronunciation". Comparative vocabularies of the Indian tribes etc.\n↑ Costello, J.A. (1909). "The Indian and the South Wind". Siwash — Indian History of the Northwest. पप. 156–158. ओरिजनल से 2007-10-28 के पुरालेखित: "p. 156". ओरिजनल से 2008-05-30 के पुरालेखित, "p. 157". ओरिजनल से 2008-05-30 के पुरालेखित, "p. 158". ओरिजनल से 2008-05-30 के पुरालेखित.\n↑ "Chinook wind". Encyclopædia Britannica. 2006.\n↑ "Snow Eater (The)". Telefilm Canada. 2013-10-17. ओरिजनल से 2013-10-17 के पुरालेखित. पहुँचतिथी 2019-05-14.\n"https://bh.wikipedia.org/w/index.php?title=चिनूक&oldid=715650" से लिहल गइल\nउत्तर अमेरिका के भूगोल\nएह पन्ना पर आखिरी बेर संपादन 22 अप्रैल 2022 के 09:25 बजे भइल रहल।


Bhojpuria.com | चलत बस में भइल छात्रा लोगन के उत्पीड़न\nHome Samachar Uttar Pradesh चलत बस में भइल छात्रा लोगन के उत्पीड़न\nचलत बस में भइल छात्रा लोगन के उत्पीड़न\t04 February 2011\tNews Desk\tलखनऊ। का कहल जाव एकरा के...? अमानवीय, बर्बर अउर अतिसंवेदनहीन या बेशर्मी के हद? बाथरूम जाये खातिर जब छात्रा लोग अनुरोध कइल त ओह लोग के बस के सीढ़ी पर ही बइठे पर मजबूर कइल गइल। तबीयत खराब भइल, छात्रा लोग बेहोश होके गिर गइली, लेकिन दवा त दूर सहानुभूति आ दर्द बाँटल भी मुनासिब ना समझल गइल। अउर इ सब भइल चलत बस में, सैकडन किलोमीटर तक कहीं भी ना रुकल। तीन सौ किलोमीटर तक बंधक के तरह यात्रा कइला के बाद जब छात्रा लोग लखनऊ पहुँचली, त बस से उतरते बेहोश होके गिर पडली। इ कारनामा के दोष के आरोपी स्नेहनगर आलमबाग स्थित स्वतंत्र ग‌र्ल्स डिग्री कॉलेज और वृंदावन कॉलोनी स्थित एसजी डिग्री कॉलेज के प्रबंधक दिनेश तिवारी (जे भोजपुरी सेवा संस्थान के अध्यक्ष भी बाडन) पर लागल बा। बीएड टूर के नाम पर भइल छात्रा लोगन के उत्पीड़न के बाद पीड़ित छात्रा लोगन के तहरीर पर कृष्णानगर पुलिस छेड़खानी, अभद्रता अउर अमानत में खयानत के दफा के तहत रिपोर्ट दर्ज कइलस, जबकि कॉलेज के प्रबंधक दिनेश तिवारी परिवार सहित फरार बाडन। पीडित लोगन के अनुसार लखनऊ स्थित एह दुनो कॉलेज के 131 बीएड छात्रा लोगन से बीएड टूर के नाम पर पांच-पांच हजार रुपया जमा करावल गइल। इ टूर उन्नाव, कानपुर, इटावा, फिरोजाबाद, आगरा, मथुरा, भरतपुर, जयपुर के संगे अउर कई शहर में ले जाये के रहे, जवना खातिर चार गो बस कइल गइल अउर एगो चार पहिया वाहन में प्रबंधक दिनेश तिवारी उनकर बेटा, बहू अउर परिवार के अन्य सदस्य के संगे रिश्तेदार लोग भी टूर पर गइल रहे लोग। पिछला 28 जनवरी के छात्रा लोगन के आगरा में उतारल गइल। हमनी के मिलल जानकारी के अनुसार दिनेश तिवारी एगो नया कालेज खोलल चाह तारन, त एह कूल्ह लइकियन से दू दिन ले ओकर प्रचार कारवाल गइल, अउर फेर टूर ओहिजे ख़तम कइ के प्रबंधक लोग वापस आ गइल। कुल मिला के 131 लइकियन के ओहिजा7गो कमरा आ एगो हाल में राखल गइल रहे। ओकरा बाद एह सफ़र के बीच में बस ना रुकला का वजह से छात्रा लोगन के परेशानी का संगे-संगे बदतमीजी आ बेज्जती के भी सामना करे के पडल। ओह लोगन के बाथरूम तक ना करे दियाइल जेकरा बजह से आगरा पहुँचत पहुँचत ज्यादातर लइकियन के तबियत ख़राब हो गइल। छात्रा लोगन के आरोप बा कि प्रबंधक दिनेश तिवारी ओह लोगन के साथ अभद्रता कइलन अउर टूर वापस ले अइलन। वापसी में भी छात्रा लोगन के पानी तक भी ना नसीब भइल।एह टूर के दौरान जहाँ कहीं भी बस रुकल, ओहिजा प्रबंधक के बेटा छात्रा लोगन के आसपास मंडरात रहे। सोमवार के बस से उतरते साथ पांच छात्रा बेहोश होके गिर गइली, अउर कुछ के उनकर अभिभावक लोग अस्पताल ले गइल त कुछ के पुलिस अस्पताल ले गइल। गुस्सा अउर आक्रोश में प्रबंधक के खिलाफ नारेबाजी करत छात्रा लोग स्वतंत्र ग‌र्ल्स डिग्री कॉलेज के घेराव कइल। वइसे अभी-अभी मिलल जानकारी के अनुसार उत्तर प्रदेश सरकार के उच्च शिक्षा मंत्री राकेश धर त्रिपाठी एह मामला के जाँच के आदेश दे देले बाडन, अउर एह मामला में विश्वविधालय के भूमिका भी संदिग्ध बतावल जा रहल बाटे। पिछला साल अप्रैल में भी स्वतंत्र डिग्री कोलेज में गैर-कानूनी तरीका से बी.कॉम के पढाई के पता चलल रहे, अउर मान्यता रद्द करे के अनुशंसा भी भइल रहे, लेकिन ना जाने केकरा दबाव में विश्वविधालय ओह रिपोर्ट पर कुण्डली मार के बइठ गइल। वइसे ना जाने केकरा अनुमति से एसजी डिग्री कॉलेज एगो गेस्ट हाउस में चलावल जात रहे। एह मामला में पुलिस दिनेश तिवारी के बेटा विनय तिवारी के गिरफ्तार कइ चुकल बिया, अउर दिनेश तिवारी भागल-भागल फिर रहल बाडन। अब इ देखे के बा की लखनऊ में मुख्यमंत्री मायावती के राज में महिला उत्पीड़न के आरोपी खातिर का सजा तय होखत बा। (साभार: जागरण)\nComments (5)\tशर्मनाक खबर !\t1\nFriday, 04 February 2011 11:46\tनवीन भोजपुरिया\tई त बहुत शर्मनाक घट्ना बा आ एह के जेतना भी निंदा कईल जाउ ओतना कम कहाई । ई त दिनेश तिवरिया साफे एक नम्बर के लतखोर बुझात बा जी । एकरा लागत नईखे की एकरो परिवार बहु बेटी बा लोग ! बहुत ही शर्मनाक बहुत ही निन्दनीय , बहुत ही दुखद घटना ।\nDhunai hot to theek\t2\nSaturday, 26 February 2011 13:24\tsant\t131 chhatra rahin. Sab mil ke dhunai ka raha ooka.\nSaturday, 19 March 2011 22:39\tsanjay pandey\tTiwaraiya ta sachhu laat khaye wala kam kaile ba,ekra ke marla main kauno dosh naikhe.\nabout dinesh tiwari\t4\nWednesday, 30 November 2011 16:39\tAshwani kumar singh\titna bd haramkhori k kam kaile baetiwariya\nUtpiran ke bare me\t5\nThursday, 08 March 2012 20:50\tShailendra sharma\tE dineshwa k t bich chauraha pe sare ke mare layak ba. Aisan kartut kaile ba ki akra ke samaj me jiye ke kauno adhikar naikhe. Aisane logan ke ta srir pe dahi aur bheli dalke pillan se nochwawe layak ba.


Rupee Open Today 11 Aug 2020, Indian rupee gains, prices open by6paise-आज भारतीय रुपये में हल्की बढ़त,6पैसे बढ़कर खुला भाव - News Nation\nRupee Open Today 11 Aug 2020: आज भारतीय रुपये में हल्की बढ़त,6पैसे बढ़कर खुला भाव\nRupee Open Today 11 Aug 2020: अमेरिकी डॉलर (Dollar) के मुकाबले रुपया (Rupee) 74.83 प्रति डॉलर के भाव पर खुला है. बीते सत्र में अमेरिकी डॉलर के मुकाबले रुपया 74.89 प्रति डॉलर के स्तर पर बंद हुआ था.\nNews Nation Bureau | Edited By : Dhirendra Kumar | Updated on: 11 Aug 2020, 10:12:09 AM\nRupee Open Today 11 Aug 2020 (Photo Credit: फाइल फोटो)\nFirst Published : 11 Aug 2020, 10:09:40 AM\nRupee Open Today Rupee Dollar News Latest Rupee News Rupee Free Trading Calls Today Rupee Rate Rupee Rate Today Rupee Trading Strategy भारतीय रुपया रुपया ट्रेडिंग कॉल्स रुपया ट्रेडिंग स्ट्रैटिजी मुफ्त रुपया ट्रेडिंग कॉल्स


हैकिंग का बाद अँजोरिया फेर से शुरु हो गइल | Anjoria's Weblog\nPosted on मई 21, 2011 by Anjoria\tरउरा से में से बहुत लोग पिछला दू दिन से हैरान रहल होखी कि अँजोरिया फेर पूरा तरह वापिस आ पाई कि ना. संयोग आ दू दिन के परेशानी का बाद निनानबे फीसदी अँजोरिया फेर से काम करे लागल बा. थोड़ बहुत परेशानी बा उहो ठीक हो जाई.\nThis entry was posted in चौपाल and tagged अँजोरिया, बैकअप, वेबसाइट, हैकिंग by Anjoria. Bookmark the permalink.\t4 thoughts on “हैकिंग का बाद अँजोरिया फेर से शुरु हो गइल”\tRajesh sharma on मई 22, 2011 को 5:58 अपराह्न said:\nReply ↓\tLokenath Tiwary on मई 23, 2011 को 2:59 अपराह्न said:\nReply ↓\tOP_Singh on मई 23, 2011 को 4:06 अपराह्न said:\nReply ↓\tsantosh kumar on मई 26, 2011 को 5:07 अपराह्न said:


राकेश मिश्रा के भाव चढ़ल बा आजुकाल्हु – Anjoria\nराकेश मिश्रा के भाव चढ़ल बा आजुकाल्हु\nअपना पहिलके फिलिम ‘प्रेम दीवानी’ से सफल नायकन में शुमार हो चुकल लोकगायक अभिनेता राकेश मिश्रा बहुते डिमांड में बाड़ें एह घरी. राकेश मिश्रा लगातार बड़हन निर्माता निर्देशकन के फिलिम में चलत बाड़न. राकेश के ‘दीवानगी हद से’ प्रदर्शन ला तइयार हो गइल बा. एहमें राकेश मिश्रा के नायिका बाड़ी मोनालिसा.\nराकेश मिश्रा विनय बिहारी के निर्देशन में बनत फिलिम ‘जय मेहरारू जय ससुरारी’ में स्टार अभिनेत्री रानी चटर्जी का साथे नजर अइहें. ‘एक लैला तीन छैला’ फिलिमो में राकेश नजर आवे वाला बाड़न. हाल ही में रामाकांत प्रसाद के निर्देशन में ‘जब प्यार किया तो डरना क्या’ के शूटिंग पूरा कइले ह राकेश आ अब ‘मधुबाला’ के शूटिंग करे में लागल बाड़न.\nनिर्माता अभय सिन्हा के तीन गो फिलिमन ला साईन भइल राकेश के कहना बा कि हम सुपरस्टार नइखी बनल चाहत, हम त बस देखेवालन के दुलरुआ बनल चाहत बानी.\nPrevious Post: दिनेश यादव आ राकेश मिश्रा अउर कलुआ के दिवानगी प्रगति पर\nNext Post: भोजपुरी परदा पर नया नायिका बनके अइली आम्रपाली


खबर एक नजर में (27 जून 2011) – टटका खबर\nडा॰ सचान के हत्या के मुकदमा दर्ज\nआखिरकार लखनऊ पुलिस मन मार के डा॰ सचान के हत्या के मुकदमा दर्ज कर लिहलसि. डा॰ सचान के पत्नी का तहरीर पर मुकदमा लिखल गइल. बेटा संकल्प सचान के कहना बा कि ओकरो आ पूरा परिवार के जान पर खतरा बा आ ऊ प्रशासन से अपना परिवार खातिर सुरक्षा के माँग कइले बाड़े. ओने लखनऊ में हजरतगंज थाना के पुलिस काल्हु आईबीएन सेवेन के पत्रकार शलभमणि त्रिपाठी आ उनुका कैमरामैन के पिटाई कर दिहलसि जवना का बाद एएसपी डा॰ बीपी अशोक आ सीओ हजरतगंज अनूप कुमार के निलम्बित कर दिहल गइल बा.\nमुबंई में रहेवाला लोगन खातिर घर मँगली मायावती\nकाल्हु मुंबई का गोरेगाँव में बसपा के एगो बईठका संबोधित करत मायावती कहली कि मुंबई में दोसरा प्रान्तन से बहुते लोग आवेला आ कहीं ढंग के ठौर ठिकाना ना मिल पवला का चलते झुग्गी झोपड़ी में पनाह लेला लोग. एह चलते ओह लोग के नरक वाली जिनिगी त जीअहीं के पड़ेला मुंबई के सूरत खराब होला. कहली कि महाराष्ट्र सरकार के चाहीं एह लोग खातिर मूलभूत सुविधा वाला आवास मुहैय्या करावल जाव.\nपहिले भठियारा रहे अब अत्याचारियो हो गइल\n२१ दिन बाद दिल्ली आइल बाबा रामदेव काल्हु अस्पताल में राजबाला से भेंट कइलन जे रामलीला मैदान में घवाहिल हो के लकवाग्रस्त हो गइल बाड़ी. बाद में पत्रकारन से बतियावत रामदेव कहले कि केन्द्र सरकार भठियारा त रहबे कइल अब अत्याचारियो हो गइल बिया. जेही भठियरपन के विरोध करऽता ओकरा पर अत्याचार होखे लागत बा. ओने कपिल सिब्बल काल्हु हरदीगुरदी बोल दिहले. कहलन कि अब दुबारा सिविल सोसाइटी वाला प्रयोग ना दुहरावल जाई. लोकपाल के मसविदा बनावे में सिविल सोसाइटी के सदस्यन के रवैया से आजिज आ के कपिल सिब्बल काल्हु ई बयान दिहले.\nजौनपुर से एगो नया रेलगाड़ी\nरायबरेली आ जौनपुर का बीच एगो नया रेलगाड़ी चलावल जाई जवन सबेरे रायबरेली से चल के दुपहरिया जौनपुर चहुँपी आ साँझ के जौनपुर से खुल के रात नौ बजे रायबरेली वापिस लवटि जाई.\nमहाराजगंज के सोहगी बरवा अभयारण्य घोषित\nयूपी के महाराजगंज जिला के सोहगी बरवा इलाका के सरकार अभयारण्य घोषित कर दिहलसि. अब ओहिजा जंगल का बीच का खाली जगहा पर तरह तरहके पेड़ लगावल जाई, डाक बंगलन के बेहतर बनावल जाई, टूरिस्टन खातिर चार गो हाथी खरीदल जाई. दर्जिनिया आ सिगरहवा ताल के विकसित कइल जाई, आ मगरमच्छन के प्रजनन कार्यक्रम चलावल जाई.\nदुरौंधा विधायक जगमातो देवी के निधन\nबिहार के सीवान जिला के दुरौंधा विधानसभा सीट से जदयू विधायक जगमातो देवी के काल्हु उनुका नइहर सिसवन ब्लाक के नंदामुड़ा गाँव में दिल के दौरा पड़ल. ओकरा बाद उनुका के इलाज खातिर पटना ले जायल जात रहे कि बीच रस्ते में उनुकर मौत हो गइल. काल्हु सरयू किनारे पूरा राजकीय सम्मान का साथ उनुकर अंतिम संस्कार कर दिहल गइल. एह समय मुख्यमंत्री नीतीश कुमार समेत कई गो मंत्री, विधायक आ गणमान्य लोग मौजूद रहल.\nरोहतास जिला के दरिहट थाना के प्रभारी सुरेश प्रसाद सिंह के संचिका में गड़बड़ी का आरोप में निलम्बित कर दिहल गइल. गड़बड़ी पुलिस अधीक्षक मनु महाराज का दौरा में पकड़ाइल रहे. इन्द्रपुरी थाना के प्रभारी राजेश लकड़ा के अब दरिहट थाना के जिम्मेदारी दिहल गइल बा.\nपूर्वी चंपारण में सड़क दुर्घटना\nकाल्हु पिपरा कोठी थाना के बलथरवा गाँव का लगे एगो जीप के पलटला से ड्राइवर आ एगोलड़िका के मौत हो गइल. दू जने घवाहिल हो गइल बाड़े. दुर्घटना तिवारी टोला का लगे भइल.\nमंगल का दिन से दुसरका टेस्ट शुरु\nवेस्ट इण्डीज का दौरा पर गइल भारत के टीम काल्हु केजिंगटन ओवल में वेस्टइण्डीज का साथे दुसरका टेस्ट खेली. एह मैदान पर खेलल आठ गो मैच में से सात गो मैच में भारत हारल बा. वेस्ट इण्डीज का जमीन पर भारत कबो कवनो सीरीज एक शून्य से बेसी से नइखे जीतल. भारतीय टीम के सपना बा कि एह बेर इहो रिकार्ड बना लिहल जाव आ सीरीज के एकशून्य से बेसी से जीत लिहल जाव.


इस बार: उहौ काऽ दिन रहल!\nउहौ काऽ दिन रहल गुरु!\nलकड़ी के पटरी\nदुद्धी से लिखाई\nऊ टूटहा ब्लेड\nनरकट कऽ कलम\nबसवारी के करकट में\nबैटरी कऽ खोजाई\nसायफन पर बइठके\nचवन्नी कऽ चूस, अठन्नी कऽ पाचक\nलइकन में मेठ बनके\nबगइचा में घुमाई\nटिकेरा कऽ चोरी\nलइकन से लड़ाई\nऊ चोरवा कऽ आती-पाती\nहुर्री कऽ खेलाई\nपंडी जी कऽ सिटकुन\nछुट्टी कऽ जोहाई\nसांझी कऽ नंगई\nमाई से पिटाई\nदादी कऽ दुलार\nरामनाथ कऽ ठोर\nदद्दा के कान्हे पर\nबजारी में टहराई\nकहाँ गईल ऊ दिन\nहो ऽ ता ऽ जोहाई\nबस करा गुरु\nआँख भर आईल।\n(प्रसन्नचित्त शैली के बेहद संवेदनशील कवि हैं पंकज तिवारी। उनके अंदर की बोल कभी-कभार ही फूटती है। कहनशैली में आत्मीय आकुलता है, संवेदनशीलता की मर्मस्पर्शी प्रवाह है। विशेष आग्रह पर उन्होंने अपनी दो कविताएँ ‘इस बार’ को उपलब्ध करायी हैं। आज प्रस्तुत है पहली कविता।)


भारत के समाज सुधारक-राजा राममोहन राय , स्वामी विवेकानंद 2\n1. वेल्लूर (2). मायावती\n1. उदबोधन (2). प्रभुत्व भारत


सबूत का तलाश में रहनी, ओही चक्कर में पाकिस्तान के जरदारी जी से बातचीत होत रहुवे -\n- जी, आतंकवादी रउरा देश के रहलन.\n- का सबूत बा ?\n- जी, ऊ खुदे कहत बाड़े सन.\n- का सबूत बा ? कहे के त हमहूं कहऽतानी कि हम प्रेसिडेण्ट हईं पाकिस्तान के.\n- त का रउरा पाकिस्तान के प्रेसिडेण्ट ना हईं ?\n- एकर का सबूत बा ?\nजरदारी साहब पाकिस्तान के राष्ट्रपति हउवन, एकर सबूत खुद उनुको लगे नईखे. उनुका के आईएसआई वाला, आर्मी वाला राष्ट्रपति ना मानस, एकर पक्का सबूत सबका लगे बा.\n- देखीं जरदारी साहब, पकड़ाइल आतंकवादी कहत बा कि ऊ फरीदकोट के हऽ.\n- एकर का सबूत बा कि फरीदकोट पाकिस्तान में बा ?\n- फरीदकोट अमेरिका में बा का ? रउरा पकिस्तान के प्रेसिडेण्ट हईं, आ पाकिस्तान के ज्योग्राफी नइखी जानत ?\n- ज्ञानी होखल प्रेसिडेण्ट बने के क्वालिफिकेशन में नइखे. अमेरिका के बुश के देख के तोहरा अतनो पता ना चलल ? वइसे फरीदकोट अमेरिका में बा कि ना, ई बाति हम बुश साहब से पूछिये के बतला पायेम. बाकिर बुश आजुकाल्हु जुछ बतलावत नइखन. बस अतने बोलत बाड़न कि जूता दस नम्बर के रहुवे.\n- जरदारी साहब पाकिस्तान पाकिस्ताने में बा नू ?\n- पाकिस्तान पाकिस्ताने में बा, ईहो डाउटफुल बा. पाकिस्तान तालिबान में बा भा अमेरिका में, भा भर दुनिया में भीख मांगत कटोरा में, ईहो साफ नईखे. कसब के पाकिस्तानी ना मानल जाय त का मानल जाय ? सियार आ कि लकड़बग्घा ? का सियारन से सर्टिफिकैत ले आवे के पड़ी ?\n- एह बारे में सियारन से पुछीं, हम का कह सकीलें ?\n- हमरा शक बा कि सियार कसब के सियार ना मनिहन सन, सियारन के लाख पतन होजाव, बाकिर अतना नीचे ना गिर सकऽ सन.\n- पतन से जुड़ल सवालन पर हम कुछ ना कह सकीं. एह पर बिलक्लिंटन साहब से बात कर लीं.\n- त का कसब आसमान से गिर के आ गईल ?\n- आसमान के मैटर अलगा बा. आसमान से पाकिस्तान में सिर्फ अमेरिकन मिसाइल गिरेली सन. एह बारे में अमेरिके कुछ बतला सकेला. वइसे बुश आजुकाल्ह बस अतने बतलावत बाड़न कि जूता दस नम्बर के रहुवे.\n- रऊरा झूठ आ बेशरमी भरल बात कर रहल बानी.\n- हम एहू बारे में कुछ ना कह पायेम. ई त मुशर्रफ के विशेषज्ञता के मामिला हऽ. एह बात के पकिया सबूत बाड़ी सन.\n- रउरा कइसन बात कर रहल बानी. रउरा पाकिस्तान के प्रेसिडेणंट हईं.\n- का सबूत बा ?.\nअब बताईं, एकरा आगा का पुछल जा सकेला ?


भोजपुरी कहावत और मुहावरा : पांचवा भाग | जोगीरा\nHome भोजपुरी मुहावरा अउर कहावत भोजपुरी कहावत और मुहावरा : पांचवा भाग\nभोजपुरी कहावत और मुहावरा : पांचवा भाग\nपरनाम ! रउवा लोग के स्वागत बा ! आज हमनी के भोजपुरी मुहावरा अउर कहावत के पांचवा भाग पढ़ेब जा आ सीखेब जा। भोजपुरी में बोल चाल के भासा में मुहाबरा आ कहावत के खूब बोलल जाला।\nहमरा उमेद बा की रउवा सब अपना गावं-घरे में बूढ़ पुरनिया से मुहबरा जरूर सुनले होखेब, लेकिन अब भोजपुरी मुहावरा के उपयोग कम होखत जा ता।\nजरुरी बा की भूलल, बिसरल आ बिलात भोजपुरी मुहावरा अउर कहावत के सहेजल जाव आ ओकरा के नवका पीढ़ी के साथ बाटल जाव।\nजोगीरा डॉट कॉम के प्रयास बा की आपन भोजपुरी भाषा आगे बढ़े आ भोजपुरी के ऑनलाइन के माध्यम से ज्यादा से ज्यादा लोगन तक पहुचावल जाव, एह कड़ी के आगे बढ़ावत जोगीरा लेके आइल बा भोजपुरी मुहावरा आ देहाती कहावत, जहा प रउवा भोजपुरी मुहावरा के बारे में पढ़ेब और ओकरा बारे में जानेब ओकर अर्थ के साथ।\nभोजपुरी मुहावरा | Bhojpuri Idioms with meaning\nकान उँखाड़ल – गलत रास्ते से बचाना\nकान काट के काढ़ल – बंधुआ बनाना\nकान काटल – मात करना\nकान चबाइल – एक बात को बार बार बोलना, ज्यादा बोलना\nकान भरल – चुगली करना, शिकायत करना, किसी के विरुद्ध किसी के मन में कोई बात जमा या बैठा देना।\nकान फुकल – दीक्षा देना, गुरु मंत्र देना, सिखाना।\nकान खोल के सुनल – सावधान होकर सुनना\nकान छेदल – स्वाधीन बनना\nकान धइल – भूल स्वीकार करना\nकान में अंगुरी लगावल – ध्यान हटाना\nकान में तेल डाल के सुतल – बेफिक्र\nकाना-फूसी – गुप्त वार्ता\nकानी बिलाई होखल – घास में छिपा साँप, ऊपर सीधा भीतर कपट\nकानोकान – बिल्कुल गोपनीय\nकान्ह देहल – सहयोग करना\nकान्ह लगावल – सहारा देना\nकान्हा भइंसा – मनबढ़ू\nकाम चोखा भइल – कार्यसिद्धि\nकाल आइल – मृत्यु का समीप होना\nकाल निअराइल – मार खाने खाने वाला काम करना (तहार काल निअराइल बा)\nकाशी के फिरता – चालबाज\nपिछला लेखकुली नंबर वन बनेंगे खेसारी लाल यादव\nअगिला लेखभोजपुरी में शरीर के अंगों के नाम | Body Parts Name in Bhojpuri\nभोजपुरी फ़िल्म होगी प्यार की जीत को पटना फ़िल्म महोत्सव में...\nभोजपुरी फ़िल्म टकराव की अंतिम शिड्यूल की शूटिंग मुम्बई में जारी\nखेसारीलाल यादव की भोजपुरी फिल्‍म राजा जानी की शूटिंग पूरी


September 20, 2021 – Hum Bhojpuria\nHum BhojpuriaSeptember 20, 20214min2380\nसंपादकन खातिर मिसाल पेश कइले बानीं\nसचहूं एगो यादगार अंक निकालिके रउआ भोजपुरी पत्रिकन के संपादकन खातिर मिसाल पेश कइले बानीं। अबहीं काल्हे मोतियाबिंद के आपरेशन करवले बानी,एसे पढ़ल-लिखल अबहीं बंद बा।\nभगवती प्रसाद द्विवेदी, वरिष्ठ साहित्यकार, पटना\nभोजपुरिये में ना; हिन्दियो में माई-बाबूजी पs ई पहिलका अंक बा\n‘भोजपुरी-जंक्शन’ के नयका अंक पढ़नी। ई पत्र दिनानुदिन भोजपुरी के श्रीवृद्धि में आगे बढ़ रहल बा। ई जून अंक ‘माई-बाबूजी’ विशेषांक विशिष्ट आ संग्रहणीय बा। शायद; भोजपुरी में माई-बाबूजी पs एह तरह के ई पहिलका अंक बा। भोजपुरिये में ना; हिन्दियो में। तीन वर्गन में- हमार बाबूजी, हमार माई आ हमार माई-बाबूजी; बाँटिके नीमन-नीमन, धराऊँ-धराऊँ सामग्री जुटावल गइल बा। सम्पादकीयो कमाल के बा।\nकहल गइल बा-\n‘यं मातापितरौ क्लेशं सहेते सम्भवे नृणाम्।\nन तस्य निष्कृतिः शक्या कर्तुं जन्मशतैरपि’।।\nअर्थात्; बाल-बच्चन के जन्म से लेके पालन-पोषण तक माता-पिता जवन कष्ट सहेलें, ओकर भरपाई हमनीका सइ-सइ जनम लेके भी उतार ना सकींला। रचनाधर्मिता के ई एगो पुण्य कर्म भा ज्ञानयज्ञ हs जे रचनाकारन के ओर से माता-पिता खातिर कइल गइल बा।\nएह आयोजन खातिर भोजपुरी-जंक्शन परिवार धन्यवाद के पात्र बा।\nमार्कण्डेय शारदेय, वरिष्ठ साहित्यकार, पटना\nकवनो पत्रिका के माई-बाबूजी पर केंद्रित पहिला विशेषांक\n‘भोजपुरी जंक्शन’ के 01- 30 जून, 2021 वाला अंक डाउन लोड करके खोलते मन प्रसन्न हो गइल। माई-बाबूजी के संस्मरण वाला अंक आ उहो सै पृष्ठन के। हमरा जानते ‘भोजपुरी जंक्शन’ ऊ पहिला पत्रिका बा, जवन माई-बाबूजी पर केंद्रित विशेषांक निकलले बा। फुटकर ढंग से कविता, कहानी, लघुकथा,संस्मरण त कबहुँ-कभार हिंदी-भोजपुरी के पत्र पत्रिकन में मिल जाला, बाकिर गोटगर ढंग से एह विषय पर लिखवावे आ सामग्री प्रस्तुत करे के श्रेय रउरा मिलत बा। राउर संपादन आ संपादकीय सोच के हमार साधुवाद। हम कामना करत बानी कि पत्रिका अइसहीं आपन पहिचान बनवले राखी।\nडॉ. ब्रज भूषण मिश्र, वरिष्ठ साहित्यकार, मुजफ्फरपुर\nकपिल मामा के याद आ गइलन\nबेजोड़ अंक बा। स्तरीय रचना के साथे पत्रिका के कलेवर बहुते मनोरम आ मनमोहक बा। बहुत- बहुत बधाई मनोज जी। राउर सोच, लगन आ मेहनत देख के आज कपिल मामा ( भोजपुरी साहित्य के प्राण आचार्य पाण्डेय कपिल) याद आ गइलन।\nडॉ. रंजन विकास, वरिष्ठ साहित्यकार, पटना\nबेजोड़ अंक बा\nएह अंक में संपादक के परिकल्पना आ प्रजेंटेशन समेत सब कुछ बेजोड़ बा। बधाई मनोज जी!\nओम प्रकाश अश्क, वरिष्ठ पत्रकार, पटना\nअस्सी बरिस के उमिर में मोबाइल पर पढ़नी माई–बाबूजी विशेषांक\nहम भोजपुरी जंक्शन के सगरी अंक पढ़ले बानी। एक से बढ़के एक। लेकिन माई-बाबूजी विशेषांक अइसन अंक बा जवन पढ़त-पढ़त हम अपना माई-बाबूजी के संगे फेर से आपन लरिकाई जी लेनी। सब भूलल बिसरल लोग फेर-फेर याद आवे लागल लोग आ आंख में लोर लिया देलस लोग। केहू के लेख गांव-जवार घुमा देलस त केहू के लेख हँसा देलस। भोजपुरी में एतना बढ़िया काम होत देख के जिऊ जुड़ा गइल हमार। अस्सी बरिस के उमिर में मोबाइल में पढ़ला में तनी मुश्किल होला, तब्बो हम सगरी लेख कई-कई बेर पढ़ चुकनी। भावुक जी से इहे कहे के बा कि आजु के समय में अइसन पत्रिका ऊहो भोजपुरी में निकालल, एह ढंग के उत्कृष्ट सामग्री के साथ केतना मुश्किल बा एकर अंदाजा बा हमके। एही से काली माई से दुनो हाथ जोड़ के इहे प्रार्थना बा कि ई पत्रिका असहीं निकलत रहे आ भोजपुरी के इतिहास में आपन नाम दर्ज करावे।\nरमा सिंह, कोलकाता\nमनोज जी देखनी अपनो लेखवा पढ़ के अतना आनन्द आइल कि का कहीं। एह तरीके क अनूठा प्रयास देखले में आनन्द बुझाता। राउर परयास से सबका माई बाबू सबकर फोटो देख के जइसे मन भरि आइल। मनोज जी मय टीम रउआ के आत्मीय बधाई हेइ अनमोल विशेषांक खातिर।\nडॉ. मंजरी पांडेय, वरिष्ठ साहित्यकार, वाराणसी\nबहुत सुंदर अंक बा आ बहुतै बढ़िया सामग्री के साथ परोसल गयल बा। सबके पढ़ला के बाद एक बात जवन सब लेख में मिलल ऊ ई कि दुनिया के कवनो कोना में देखल जाय त माई बाबूजी के नेह छोह सब एके लेखा बा। एही से कहल जाला कि दुनिया में हर रिश्ता खास होला लेकिन माई बाबूजी के बराबर केहू ना हो सकेला। सबकर स्मृति अ लेख बहुत सराहनीय अ करेजा के छुवै वाला बा। सब रचनाकार लोगन के हार्दिक बधाई। भाई मनोज भावुक जी के अथक प्रयास अ लगन के नतीजा बा कि आज ई ऐतिहासिक अंक हमहन के सामने बा। बहुत-बहुत आभार भोजपुरी जंक्शन के पूरी टीम क जेकर मेहनत रंग ले आइल।\nसरोज त्यागी, कवयित्री, गाजियाबाद\nपानी पर लकीर त तू खींच दिहलs भाई मनोज जी!\nहिन्दी-भोजपुरी के मजिगर, मंजल आ उत्साही साहित्यकार-सम्पादक श्री मनोज भावुक के सतत कुछ नया सोचे-समझे आ सिरिजे के अकूत क्षमता आ योग्यता के नायाब नमूना बा- ‘भोजपुरी जंक्शन’ के हाल में छपल माई-बाबूजी विशेषांक।\nएह अंक के ‘सम्पादकीय’ में मनोज जी ठीके कहलें बाड़ें कि जेकर सृष्टि हमनीं खुदे बानीं ओकरा व्यक्तित्व के मूल्यांकन अपना शब्दन के जरिए भला कइसे संभव बा? बिल्कुल संभव नइखे आ सही कहीं त मूल्यांकन-विवेचन संस्मरण विधा के उद्देश्यो ना होला। संस्मरण में भावाभिव्यंजना, मार्मिकता, रुचिरता, तथ्यन के सच्चाई आ साफगोई बहुत जरुरी होला। साथही चरितनायक के प्रति लेखक के एगो खास तरे के निस्संगतो आवश्यक गुण ह संस्मरण विधा के, जवना के बदौलत ऊ वर्ण्य व्यक्तित्व सार्वजनीन असीम श्रद्धा भा आत्मीयता के अधिकारी बन जाला। टी.एस.एलियट एकरे के ‘निर्वैयक्तिकता के सिद्धांत’ कहके निरूपित कइले बाड़ें आ उत्कृष्ट सर्जक खातिर बहुत जरूरी मनले बाड़ें। एह वैचारिक निष्कर्ष पर एह अंक के परखला के बाद हमरा ई महसूस हो रहल बा कि अधिकतर लेखक अपना माई-बाबूजी पर लेखनी चलावे के क्रम में ना त कवनो अतिरंजना के फेरा में पड़ल बाड़ें ना बाबूजी-माई के बहाने अपने व्यक्तित्व के पनपावे-पसारे बदे आपन दबल-छिपल मनोरथ पूरा करत दिखत बाड़ें। भोजपुरी लेखक के ई प्रौढ़ता रेखांकित करे योग्य बा। माई-बाबूजी के व्यक्तित्व के मूल्यांकन कहल त तनिका बढ़िया ना होई बाकिर सांच पूछीं त ओह लोग के प्रेरणादायी रूप, महत्व, विचारन के प्रासंगिकता आदि पर जेतना बढ़िया उनकर समझदार संतान सोच सकत बिया ओइसन दोसरा से संभव नइखे। मतलब कि अपना माता-पिता पर ओकर संतति जेतना बढ़िया से कुछ सोच-समझ के रच-परोस सकत बिया अउसन दोसरा से ना हो पाई।\nकवि भा कवनों रचनाकार के बारे में त इहे नू कहल गइल बा कि ऊ ब्रह्मा के समान होला-“कविर्मनीषी परिभूः स्वयंभू।” ऊ आपन संसार अपना रुचि से रच लेला-“यथास्मै रोचते विश्वं तथेदं परिवर्तते।” फेर ऊ अपना माई-बाबूजी के छवि गढ़े में फेल हो जाई-ई कहाँ संभव बा।”आत्मा वै जायते पुत्रः” जे जेकर सृष्टि बा ओकर भाव-अभाव-स्वभाव-प्रभाव उहे नू सबसे बढ़िया तरे जानीं। हमनीं सभे मानव भगवान के सिरिजना बानीं त भगवत्ता के सर्वाधिक महत्व त हमनिये नू जानब।\nएह विशेषांक के एक-एक रचना हमरा ऊपर के विचारन के पोख्ता करत बाड़ी सं। कैलाश गौतम जी पर सरोज त्यागी जी के संस्मरण, शारदा बाबू पर रंजन जी के आलेख, मनोज जी के अपना माई पर लिखल आलेख ‘ऊ कोरा काहे नइखे भुलात’ आ साथही सौरभ पांडेय, भालचंद त्रिपाठी,भगवती प्रसाद द्विवेदी, उमेश चतुर्वेदी, कौशल मोहब्बतपुरी,मंजरी पांडेय, आदित्य अंशु, राजेश मांझी आदि के रचनन के पढ़ि के मन अघा जात बा। सगरी रचना एक से बढ़िके एक बाटे।\nतब के दुनिया आ अब के दुनिया के बीच का फरक हो गइल बा, जवन बदलाव बा ऊ सही दिशा में हो रहल बा कि कुछ-कुछ अरजत आ कुछ-कुछ बरजत चले के जरुरत बा, काल्ह आ आज में सामाजिक, आर्थिक, सांस्कृतिक हर तरे के संबंध-सेतु कइसे बनल रही- ई सब दिसाईं बहुत कुछ बात मन-माथा में उमड़े-घुमड़े आ नाचे लागत बा।\nसारतः ई अंक आ एकरा बाद आवे वाला एह विषय पर एकाग्र काव्य भाग- एह दूनू के ऐतिहासिक आ सांस्कृतिक सार्वकालिक-सार्वभाषिक महत्व बनल रही।\nभोजपुरी गद्य लिखे के दिसाईं अब भोजपुरी रचनाकार खूब सजग आ प्रभावशाली हो गइल बाड़ें, इहो बात एह अंक से जाहिर हो रहल बा। एह अंक खातिर युवा आ स्थापित सब लेखक खूब मिजाज बनाके,मन रमाके लिखले बा लोग- ई देख के बड़ी खुशी हो रहल बा। मनोज जी के काव्य में माई विषय पर लिखल विष्णुदेव जी के लेखो बढ़िया उतरल बा। बेरि-बेरि बधाई भाई मनोज जी एह अनूठा सारस्वत आयोजन खातिर। पानी पर लकीर खींचे में त बेशक अपने पूरा तरे कामयाब हो गइल बानीं।\nबहुत शानदार अंक बा भाई। रउरा परिकल्पना के जोड़ नइखे।\nभावना के बाढ़ि लेके सोझा आइल बा भोजपुरी जंक्शन\nमाई-बाबूजी प एगो विशद अंक हाथे बा। ’भोजपुरी जंक्शन’ के माध्यम से मनोज भाई जवन ई कोरसिस कइले बानीं, आवे वाला समै एह कोरसिस प पन्नन लीखी आ लिखवाई। माई त माई हऽ। कवनो साहित्य में माई के लेके कथ्य आ रचना के अक्सरहाँ कमी ना भइल करे। गोर्की के ’मदर’ भलहीं उपन्यास हऽ, बाकिर कथावस्तु के अधार एगो माइये बाड़ी। हिन्दी-साहित्य में उग्र जी के लिखल एगो बहुत सशक्त कहानी ’उसकी माँ’ हमरा कबो भोर ना परे। बाकिर ईहो साँच बा जे ई सभ माई लोग अपना लेखकन के कल्पना से कथा-कहानी के रूप में जियतार बाड़ी लोग। बाकिर अबकी भोजपुरी जंक्शन में कथा आ कहानी के माध्यम से ना, बलुक आपन माई आ आपन बाबूजी प सोझ लिखे के निर्देश भइल। बाबूजी प अभिधात्मक रूप से लिखल, उहो ओह बेटा-बेटी के द्वारा जे अपना जीवन के एगो बड़हन भाग अपना बाबूजी के अनुशासन के धमक से कढ़ात महसूस कइले बा, सहज ना रहे। अइसन कोरसिस अमूमन कवनो लेखक तबले ना करे, जबले ऊ आपन कथा, मने आत्मकथा, के तैयारी नत करत होखो। बाकिर भोजपुरी जंक्शन के यशस्वी संपादक भाई मनोज भावुक अइसन सबका से करवा लेनी।\nभोजपुरिया समाज आजु तनिका धन के छँवक पावते फफात बुझा रहल बा, बाकिर अछछ गरीबी भोगत आवत एह समाज के आम जीवन कबो सोझ, सीधा आ निकहा साधारन भइल करे। आ, उच्च आध्यात्मिकता भाव में सनाइल आपन दिनचर्या के निबाह करत रहे। सादा जीवन, उच्च बिचार के सूत के गाँठे बन्हले ओह लोगन के बर्ताव में नरमई त साफा लउके, बाकिर आन-बान-मान आ शान से ई समाज कबो समझौता ना करे। ’जान जाय त जाय, आन-मान ना जाय’ के भाव मन में तारी रहल करे। अकसरहाँ अस्मरनकर्ता-लेखकन के बाबूजी-माई ओही पुरनका भोजपुरिया समाज के नुमांइदगी करत सोझबक लोग बुझइले। ढेर बाबूजी-माई लोग आजु भा त अपना वार्धक्य में जी रहल बाड़े, भा पूर्वज-पितर हो के परिवार के असीस रहल बाड़े।\nएह से, अबकी पत्रिका के अंक कसकत भावना के ज्वार आ उपटत आह के भाटा प लेखकन आ पाठकन के चढ़ा के आस्ते-आस्ते हलरावे के माहौल मुहैया करवले बा। कहे के नइखे, जे माई के दुलार आ भावना प भोजपुरी साहित्य में ढेर सामग्री भेंटा जाई। बाकिर, अपना बाबूजी से जुड़ल भाव प, भा उनका जीवन से जुडल कवनो इयादि, भा प्रसंग प लिखे के बात त बाद के चीझु हऽ, बाबूजी लोगन प कथा-कहानी भा कविता-गीत तक ले साहित्य में, बिसेस क के भोजपुरी साहित्य में, रचना रूप में उपलब्ध नइखे। ओह हिसाब से भोजपुरी जंक्शन के अबकी के अंक भावना के बाढ़ि लेके सोझा आइल बा।\nभगवान-भगवती के हमनी में केहू नइखे देखले। बाकिर अपना शरीर के जनक के मरजादा गहिराहे भाव से बूझल जाव त, भगवान के संसार आ आपन जिनिगी के कार-बार के वाहक दूनो लोगन के सहजही सरधा से नमन करत महसूस कइल जा सकेला। जबकि एही लगले दोसर सोच माई-बाबूजी के नितांत मानव सुलभ भाव के सान प राखत परखे के कोरसिस करत लउकेले। संपादकीय में मनोज जी कहतो बाड़े – ’ई साँच बा कि उ लोग भगवान ना ह। त अगर ओह लोग से कवन भूल हो जाय त दिल बड़ा क के भुला जाये के चाहीं..’ अइसना दूनो तरहा के भावन के भँवर में बूडत-उतरात एह अंक के अक्सरहाँ हर लेखक गुजरत बुझाइल बा।\nई बतिया साँच त बड़ले बिया, जे हाँह खा ले जवन बाबूजी के ताड़त आँखि के सपाट सवालन से बाँचल जवन बेटा-बेटी के मोस्किल भइल करे, ओही बाबूजी के जियतार वजूद के एगो तस्वीर बनते ना बनत, खुद आपने वजूद खोखर फेड़ अस निरीह बुझाये लागल बा। एह ठूँठ भइल मन से करीब हर लेखक के ओह शख्शियत प लिखल अपना करेजा प छेनी खोभात, आ कपार प बर्मा से दरात महसूस भइल होखी।\nपत्रिका के एह अंक में साहित्य के नजरिये से सहेजे जोग कवनो अस्मरन बड़ुये त, ऊ कैलाशजी गौतम प उनका पुत्री सरोज बहिनी के आलेख बा। कैलाश जी हिन्दी-भोजपुरी के आधुनिक साहित्य के केन्द्र प के नाँव हवे। अपना बाबूजी प बोलत मनोज भावुक जी कहत बानीं- ’नोकरी लागते लोग के लागेला कि जिनगी सेफ हो गइल बाकिर इहो ओतने साँच बा कि नोकरी करे वाला आदमी अपना जिनगी के बहुत संभावना के मार के बइठ जाला।’ एह भाव के गहिराई बुझे के जरूरत बा। मनोज भाई के कलम में रस बा, भाव बा। बलुक इहे रस, इहे भाव, इहे सरधा सभन के कलम से छलकहीं के रहे। भाव, रस आ सरधा के एकसार उछाह अनिता सिंह जी, आशा सिंह जी, अन्विति सिंह जी, उमेश चतुर्वेदी जी, डॉ आदित्य अंशु जी, राजेश्वर सिंह जी आ कनक किशोर जी, विनय बिहारी सिंह जी, सुनील कुमार पाठक जी, कृष्ण कुमार जी, बद्रीनाथ वर्मा जी, तारकेश्वर राय ’तारक’ जी जइसन ढेर भावुक आ हिरदै में सरधा राखत बेटा-बेटी लोगन के कलम से छलकल बा। हमार मूल मकसद लेखक लोगन के नाँव जतावल भर नइखे, बलुक जवन अस्मरनन के हम एह हफ्ता में पढ़ि सकल बानीं। छोटहीं में कौ-एक कृतग्य बेटा-बेटी लोग आपन-आपन अस्मरन लेके आइल बा। हमहूँ अपना पापा प सोचत-बिचारत आपन बेर-बेर ओदात आँखि सङे कलम चलवले बानीं। एह लिखल्का के बलुक पापा पढ़ सकिते। बाकिर, अपना माई के इयाद पारत भगवती प्रसाद द्विवेदी जी जवना भाव से अपना बड़की माई के चर्चा कइले बानीं, ऊ बेर-बेर लोरा देवे के तागद राखऽता। सङहीं, भोजपुरिया समाज में बाल-विधवा के लेके जवन ’आहि’ उपटि के शाब्दिक भइल बा, ऊ गागरि में सागर तरहा सोझा आइल बा। एही लगले एह अंक में साक्षात्कार के विधान में जवन बतकही सोझा ले आवल गइल बा, ओह दूनों साक्षात्कारन के तासीर दू तौर के भलहीं लउक रहल बा, बाकिर निकहा मनलग्गू बा। पढ़ि जाये खातिर धेयान घींचऽता। एही लगले, विष्णुदेव तिवारी जी के आलेख-सह-आलोचना प अलगे से धेयान जाता – ’मनोज भावुक के कवितन में माई’। ’तोर बउरहवा रे माई’ के आलोक में एह आलेख के मर्म प निकहा से निगाह जा रहल बा।\nएह बेर के सौ पन्ना से ढेर में फइलल एह अंक के भावमय गमक मन-प्रान सुवासित क रहल बा। बाकिर, सङ्हीं एह अंक के अकसरे आजकाल के घटना प नजर राखत आलेख ’ब्रिक्स के कमजोर करत चीन’ प चर्चा नत कइल जाव, त वरिष्ठ पत्रकार आ प्रधान संपादक रवीन्द्र किशोर सिन्हा जी के दत्त-चित्त उतजोग सङे न्याय भइल ना कहाई। भारत के हित के सोझा राखत लेखक ब्रिक्स में चीन के खुराफात प करेड़ कलम चलवले बानीं। संपादक आ संपादन-मंडल के एह अंक प गहन कोरसिस कइला खातिर बहुत-बहुत धन्नवाद।\nसौरभ पाण्डेय, छंदशास्त्री, प्रयागराज\nमाई-बाबूजी के प्रति समर्पित ए ढंग के विशेषांक शायद हीं अउरी कौनो भाषा में निकलल होई\nआज भोजपुरि भाषा के सेवा, प्रचार-प्रसार आ आम जन तक पहुंचावे में जौन भूमिका ” भोजपुरी जंक्शन ” के बा, बहुत कम संस्था भा पत्र-पत्रिका उ स्तर तक पहुंच पवले बा।\nएगो खास विषय के लेके ओपर एगो पूरा विशेषांक निकाल के पत्रिका के और भी विशिष्ट आ ज्ञानवर्धक बना देता आदरणीय सम्पादक मंडल।\nअबकी बेर के ” माई-बाबूजी विशेषांक ” आपन माई-बाबूजी के प्रति श्रद्धा आ आदर समर्पित करे के अवसर देलस,एसे बढ़ के और का हो सकsता। भोजपुरी के जे भी सेवक लोग बा, जी भर के माई-बाबूजी के प्रति आपन श्रद्धा सुमन एक से एक आलेख आ संस्मरण के द्वारा प्रकट कइले बा लोग।\nसम्पादक श्री मनोज भावुक के संपादकीय ” पानी प पानी लिखे के कोशिश ” ई विशेषांक के सगरी भाव के अपना में समेट लेले बा। माई-बाबूजी के संस्कार आ पुण्य कर्म के बाल-बच्चा पर केतना असर होला, ई एगो श्लोक के माध्यम से उहां के बहुत हीं सुंदर ढंग से बतवले बानी। सम्पादकीय सम्पूर्ण विशेषांक के दर्पण होला जे विशेषांक के विशिष्टता बतावेला आ ई माने में श्री भावुक जी के सम्पादकीय शत प्रतिशत खरा उतरता।\nई विशेषांक में जे भी भोजपुरी के विद्वान आपन विचार आ भावना प्रकट कइले बा लोग, एक से एक बढ़कर बा। केकरा के बेसी कहल जाव आ केकरा के कम, ई बतावल बहुत कठिन बा।\nजनकवि कैलाश गौतम जी के सुपुत्री सरोज त्यागी जी के शब्दांजली से कविवर के बारे में बहुत अइसन बात के जानकारी भईल जे हमनी ना जानत रनी। ओम्हर के कविता आ गीत त हमनी के संमोहित करते रहल बा, आज सरोज जी के संस्मरण बहुत कुछ दे गइल।\nसबसे त अच्छा लागल हमनी के प्रिय मनोज भावुक जी के बाबू जी, बड़का बाबूजी आ माई के बारे में पढ़ के। अब बुझाइल ह कि मनोज जी में एतना प्रतिभा, जुझारूपन आ नम्रता कहां से आइल बा।\nहिंडाल्को के मजदूर नेता के झुझारू तेवर, बड़का बाबूजी के कला आ गायकी के संस्कार आ ना भुलाए वाला माई के कोरा के आशीर्वाद के वजह से हीं मनोज जी आज ई मुकाम हासिल कइले बानी। मनोज जी माई-बाबूजी के आशीर्वाद से आज आपन भाषा के सेवा कर रहल बानी, हमनी के सभी भोजपुरिया के भी शुभकामना आ आशीर्वाद उहां के साथे बा। मनोज जी कबो अपना के अकेल जन बुझेब, देश आ देश के बाहर के सभी भोजपुरी भाषी के मंगलकामना रउआ साथे बा।\nहमार बहुत हीं प्रिय गायक आ कलाकार आदरणीय श्री राकेश श्रीवास्तव जी के उहां के माई प्रसिद्ध लोकगायिका आदरणीय मैनावती देवी श्रीवास्तव जी के बारे में लेख पढ़के मन श्रद्धा से भर गइल। माई के संस्कार आ कला राकेश जी माई के पेटे में से ले के आइल बानी। राकेश जी के सुनल एगो अलौकिक अहसास देवे ला। आदरणीय मैनावती जी त इतना उच्च कोटि के गायिका रनी कि उहां के बारे में कुछ कहल आ लिखल हमारा बुता आ औकात के बाहर के बात बा। हम त उहां के केवल श्रद्धापूर्वक नमन कर सकतानी ।\nश्री तारकेश्वर राय ” तारक ” जी के ” अम्मा रे अम्मा “, श्री अखिलेश्वर मिश्र जी के ” माई-बाबूजी के बात कान में गूंजत रहेला ” आ बाकी सब विद्वान लोग के शब्दांजली बहुत अच्छा लागल। सब कर जिक्र भले हीं हम नइखीं क पावत, बाकी हमार प्रणाम आ आदर सबका खातिर बा जे आपन माई- बाबूजी के एतना आदर आ सम्मान के साथ स्मरण कइल। सब विद्वान लेखक लोग के गोड लागsतानी।\nएगो बात अउरी कहे से हम अपना के रोक नइखी पावत। श्री विष्णुदेव तिवारी जी एगो बहुत बड़ा खजाना के दरवाजा हमनी ला खोल देहनी। हम व्यक्तिगत रूप से ना जानत रनी ह कि मनोज भावुक जी अपना कवितन में माई के केतना इआद कइले बानी।\nजे माई के सम्मान देला ओकर सगरो सम्मान होला। तिवारी जी के ई आलेख पढ़ के मनोज जी के प्रति हमार सम्मान अउरी बढ़ गइल।\nअंत में हम एतने कहेब कि बहुत सा भारतीय भाषा के पत्र-पत्रिका देश में निकलेली स बाकी माई-बाबूजी के प्रति समर्पित ए ढंग के विशेषांक शायद हीं अउरी कौनो भाषा में निकलल होई।\nअजय कुमार पाण्डेय, सहायक, सिविल कोर्ट, बगहा, पश्चिमी चंपारण\nमाई-बाबूजी जइसन विषय पर विशेषांक निकाले खातिर बधाई\n‘माई-बाबूजी विशेषांक’ पर कुछ लिखे के पहिले हम एह पत्रिका के संपादक मनोज भावुक जी के एह बात खातिर बधाई देतानी कि माई-बाबूजी जइसन विषय पर रउरा विशेषांक निकाले के विचार कइनी।\nसंतान आ माई-बाबूजी के बीच एगो पूरा पीढ़ी के अन्तर होला। एह से दूनू पीढ़ी के बीच वैचारिक मतभेद चाहे वैचारिक संघर्ष संभव बा। काहे कि दूनू पीढ़ी के बीच सिर्फ विचार-विश्वास में ही अन्तर ना होला बल्कि कार्य-पद्धति में भी बहुत अन्तर होला। एह से मतभेद स्वाभाविक बा। बाकिर ओह अंतर के मर्म के सही अर्थ में आदमी महसूस करेला तब जब ऊ स्वयं माता-पिता बन जाला। चाहे ओकरा अइसन आपन ह्रदय बना लेला।\nहमरा कहे के मतलब ई ना भइल कि संसार में हर माई-बाप अपना संतान के प्रति समर्पित ही होला। बाकिर अपवाद से नियम भी त ना बनावल जा सके। अपना सुख के बिसरा के संतान के सुख में ही आपन सुख के ढूँढल का ह ?\nएह अंक में कुल 36 गो रचना छपल बा। जवना में पहिला राजनीति से सम्बंधित बा त अंतिम समीक्षा ह। बाकी 34 रचना में 13 गो बाबूजी से सम्बंधित बा, 10 गो माई से त 11 गो दूनू आदमी से। अब एही से बुझा जाई कि हमनी के अपना माई-बाबूजी पर कुछ लिखे खातिर केतना उत्सुक बानी सन । एकर सबसे बड़का कारण ई बा कि हमनी के अपना माई-बाबूजी के चरणन में आपन भावांजलि अर्पित करेके चाहत रहनी ह सन बाकिर अवसर ना मिल पावत रहल ह। जब अवसर मिलल त आपन उद्गार प्रकट कर देहनी सन। बाकिर भावुक जी के शब्दन में ‘पानी प पानी लिखे के कोशिश’ में का हमनी के अपना रचना से न्याय कर पइले बानी? जे हमरा के संस्कार आ आकार देहलस ओकरा के हम अपना शब्दन से आकार का देब?\nहम ढाई दिन में सब रचना पढ़ गइनी ह। बाकिर रउआ साच मानी प्रायः हर रचना में भोजपुरी साहित्य के साथ भी वफादारी भइल बा। एक से एक रोचक कथा के साथ ही भोजपुरी के कइगो रूप जहाँ एक ओर देखे के मिलल उहईं दोसरा ओर भोजपुरी भाषा आ संस्कृति के संजोये के बेचैनी भी दिखल।\nडॉ. ज्योत्स्ना प्रसाद, वरिष्ठ लेखिका, पटना\nमुंहजबानी रट लिहल जाओ लइकन नियर !\nजइसहीं माई बाबूजी विशेषांक पढ़ के उठनी हं, लिखे खातिर कलम उठ गइल ह। सोच रहल बानी कि भगवान त माईए बाबू के रुप में एह धरती पर हमनी के सङ्गे बाड़न, जेकरा एह बात के भान बा से पूज रहल बा, आ जेकरा नइखे बुझात सेकरा भाग के दोष बा।\nसंपादकीय एतना नीमन लागल ह कि मन करSता कि मुंहजबानी रट लिहल जाओ लइकन नियर! ‘पानी प पानी लिखे के कोशिश’ अइसन शानदार आ क्लासिक शीर्षक,कि हम खाली लिख के नइखीं बतावे सकत! रउरा के विशेष बधाई एह खातिर मनोज भैया!\nमाई बाबूजी प एक से बढ़के एक लेख पढ़ के अलगे संतोष के अनुभव कर रहल बानी। ब्रिक्स पर बेहतरीन आलेख पढ़ला के बाद, अन्तर्राष्ट्रीय राजनीति के कवनो पुस्तक भोजपुरी में पढ़े के मन करSता। आदरणीय विष्णुदेव तिवारी जी के समीक्षा बहुते नीमन लागल ह। अन्त में इहे कहेम कि जून के ई संयुक्तांक सहेज के रखे जोग बा। भोजपुरी साहित्य के उपवन रउरा प्रयास के सुवास से सदा गमकत रहो!\nडॉ. कादम्बिनी सिंह, कवयित्री, बलिया\nअब तक अइसन विशेषांक देखे के नइखे मिलल\nभोजपुरी जंक्शन के टटका अंक में जंक्शन के वास्तविक स्वरूप के दर्शन होता।एक तरफ सामयिक, साहित्य आलेख वहीं दूसरा तरफ माई बाबूजी विशेषांक में संग्रहित संस्मरण के संकलन संपादक के दूर दृष्टि के परिचायक बा। भोजपुरी साहित्य में एह तरह के विशेषांक माई बाबूजी,जे जीवन के आधार होला,जे पग पग पर मार्गदर्शक होला आ जेकरा से ताउम्र उऋण ना हो पावे, पर अब तक अइसन विशेषांक देखे के नइखे मिलल। अनूठा आ अनुपम बा ई संकलन। भावुक जी के भोजपुरी साहित्य सेवा आ नया-नया प्रयोग सराहनीय आ अनुकरणीय बा। भोजपुरी जंक्शन परिवार के खूब खूब साधुवाद।\nकनक किशोर, वरिष्ठ साहित्यकार, रांची\nभोजपुरी जंक्शन में ईश्वर तुल्य माई-बाबूजी के संदर्भ में संस्मरण पढिके हृदय भाव-विह्वल हो गइल। एकरा प्रति सब लेखकन के प्रणाम बा। भावुक जी के ऐतिहासिक प्रयास सबके भावुक बना देहलस। माई बाबू के पद-चिन्ह पर चलल इहे सन्तान के कर्तव्य बा।\nअनुराधा कृष्ण रस्तोगी, कुदरा, कैमूर, बिहार\nजियरा अघा गइल\nभोजपुरी जंक्शन के ‘माई-बाबूजी’ विशेषांक पढ़ के जियरा अघा गइल। बूढ़ पुरनिया के प्रति आदर-सम्मान देहल हमनी के सनातनी परंपरा हऽ जवना के जिंदा रख के, बल्कि ई कहीं कि आगे बढ़ावे खातिर श्री मनोज सिंह भावुक जी के जतना प्रशंसा कइल जाए कम बा। जिनगी के कवनो भरोसा नइखे रह गइल। कब के साथ छोड़ जाई कहल नइखे जा सकत। अइसन में ई नवका पीढ़ी के मन में आपन बुजुर्गन के प्रति भाव व्यक्त करे के सोनहर मउका मिलल जवना के एगो धरोहर मान के भविष्य में संजो के रखे लाएक अंक के परिकल्पना कइनी, एह खाती उहां के साधुवाद आ भोजपुरी जंक्शन के उत्तरोत्तर बढ़ंती के पुरहर सुभकामना देतानी।\nगीता चौबे गूँज, कवयित्री, रांची\nजज्बा के सलाम\nरउरा मेहनत, लगन आ जज्बा के सलाम। ई सब भोजपुरी जंक्शन में झलकत बा। मां सरस्वती से विनती बा लेखनी के स्याही कभी ना सूखे। मां हंसवाहिनी के आशीर्वाद बनल रहे भाई पर।\nराजेश मांझी, जामिया मिलिया इस्लामिया, दिल्ली\nमनवा भाव बिभोर\nमाई बाबूजी के अंक पढ़ि, मनवा भाव बिभोर\nसांच कहीं ई अद्भुत करनीं हऊंवें भाउक तोर\nभइया मनोज हे भाउक बा,\nकर जोरि प्रनाम तुहें मोर भाई।\nसांच तs ई बा मोबाइल में,\nभोजपुरियन के लेहलs तूं जुटाई।।\nउनके मुंह से उन कर गितिया,\nबाड़s धन्नि की तूं दिहलs सुनवाई।\nएहि कारन बानें प्रनाम प्रनाम,\nप्रनाम तुहें मोर सीस नवाई।।\nएहि पुनीत कारे खातिर भगवान राउर जीऊ जांगंर बनवले रहें।\nओम प्रकाश आचार्य, वरिष्ठ कवि, गोरखपुर\nसंपादकीय बहुत बढ़िया लागल हs\nसंपादकीय ( हर बेर की तरह ) बहुत बढ़िया लागल हs … बाकी सामग्री का बारे में भी पढि के राय देत बानीं।\nशाशि प्रेमदेव, वरिष्ठ कवि, बलिया\nलमहर काम भइल बा\nभोजपुरी जंक्शन के “माई-बाबूजी” विशेषांक हाथ में बा। कई बेरी पढ़ गइनी आ मन इहे सोच के गदगद होता कि आज के समय मे जहाँ अधिकांश लइका लोग बिरधासरम खोजता लोग, ओह माहौल में, ओह परिवेश में मनोज भावुक जी अतना लमहर काम के बीड़ा उठावे के हिम्मत कइनी आ सभका सोझा रखियो देहनी। आज खाली उहें के ना ,बलुक कतना माई-बाबूजी के आसिरवाद उहाँ के मिलता, कहल कठिन बा। लमहर काम भइल बा। मनोज जी के साथे पूरा संयोजक लोगन के बधाई बा। एक से बढिके एक माई-बाबूजी के संस्मरण रउआ सँजोअले बानी। बधाई बा, क्रम बढ़त रहे, भोजपुरी के माथ चमकत रहे।\nडॉ. मधुबाला सिन्हा, कवयित्री, चंपारण\nएह तरह के विशेषांक पढ़े के ना मिलेला\n‘भोजपुरी जंक्शन के ‘माई-बाबूजी विशेषांक’ के समाज में बहुत सराहल जा रहल बा। साधारणतया एह तरह के विशेषांक जल्दी पढ़े के ना मिलेला।\nमाई-बाबूजी के, घर-परिवार आ लइका-लइकी के जीवन में, केतना महत्व बा, इ पत्रिका पढ़ला पर समझ में आ रहल बा। सब लेख में अमूमन एके बात सामने आ रहल बा कि माई-बाबू जी पर लिखल आसान नइखे। ये बात के पुष्टि संपादक मनोज भावुक जी के सम्पादकीय, ‘पानी प पानी लिखे के कोशिश’ से हो जाता जेमे सम्पादक महोदय विचार के ताकत में परवरिश आ परिवेश के भूमिका के वर्णन कइले बानी।\nपत्रिका में प्रकाशित सब आलेख नवही पीढ़ी खातिर रोचक आ प्रेरणा के स्रोत बा। सभे रचनाकार माई-बाबूजी के साथे बितावल आपन स्नेहिल एक-एक पल बड़ा बारीकी से प्रस्तुति कइले बा आ ई सब खट्टा-मीठा अनुभव नइकी पीढ़ी के जीवन में परिपक्वता के साथ अहम ऊँचाई प्रदान करी।\nविष्णुदेव तिवारी जी के समीक्षा, ‘मनोज भावुक के कवितन में माई’ बड़ा ही मनभावन बा।\nपत्रिका में माई-बाबूजी प लिखल एक-एक दृष्टांत आपन अमिट छाप बना चुकल बा। बेशक ई अंक संग्रहणीय आ जोगावे लायक बा। ये अनोखा अंक खातिर संपादक महोदय के बहुत-बहुत धन्यवाद, शुभकामना आ बधाई।\nअखिलेश्वर मिश्र, कवि, प. चम्पारण, बिहार\nपहिलका बेरा अइसन विषय पर केन्द्रित अंक\nपहिलका बेरा अइसन विषय पर केन्द्रित भोजपुरी पत्रिका के कवनो अंक निकलल बा। वाकई प्रशंसनीय अंक-बधाई मनोज जी।\nउदय नारायण सिंह, वरिष्ठ लोकगायक, छपरा\nकलेजा निकाल के परोसल दिहलs\nकलेजा निकाल के परोस दिहल ए बाबु !\nरामेश्वर सिंह, अवकाश प्राप्त पुलिस अधिकारी, वाराणसी


मैरीकॉम जीतिए लीहली आपन पहिला राष्ट्रमंडल स्वर्ण – टटका खबर\nगोल्ड कोस्ट, 14 अप्रैल (वार्ता). भारत के माथ महिला मुक्केबाज़ एमसी मैरीकॉम विश्व, एशिया आ ओलंपिक पदकन के जीतला का बाद अब अपना करियर के पहिलका राष्ट्रमंडल स्वर्ण पदको के कमी दूर क दिहली.\n21वां राष्ट्रमंडल खेलन में आजु शनिचर का दिने मैरीकॉम अपना 45-48 किग्रा भार वर्ग के स्वर्ण पदक मुकाबला में आयरलैंड के क्रिस्टीना ओ हारा के एकतरफा मुकाबला में 5-0 से हरा दिहली. ऊ जजन के सर्वसम्मति से 30-27, 30-27, 29-28,30-27, 30-27 से आपन मुकाबला जीत लिहली.\nओलंपिक कांस्य पदक विजेता मैरीकॉम करियर में पहिला बेर राष्ट्रमंडल खेल में उतरल रहली आ दिग्गज खिलाड़ी एहिजो आपन लोहा मनवावत स्वर्ण पदक अपना नामे क लिहली. पांच बेर के विश्व चैंपियन, एशिया चैंपियन आ 2012 के लंदन ओलंपिक कांस्य पदक विजेता मैरीकॉम एकरा साथही अपना करियर में राष्ट्रमंडल स्वर्ण के कमी के दूर कर लिहली.\nTags: 21वां राष्ट्रमंडल खेल, मैरीकॉम


लॉरेंशियम - विकिपीडिया\n(लरेन्सियम से अनुप्रेषित)\nपीरियाडिक टेबल में Lawrencium\nlawrencium के प्रमुख आइसोटोप\nलॉरेंशियम (अंगरेजी: Lawrencium) एगो रासायनिक तत्व हवे जेकर रासायनिक चीन्हा Lr हऽ आ परमाणु नंबर 103 हवे। ई एगो सिंथेटिक तत्व हवे; कहे के मतलब की एकरा के लैबोरेट्री में बनावल जा सके ला बाकी ई प्रकृति में अपने आप ना पावल जाला। ई एगो रेडियोएक्टिव तत्व हवे।\nएकर नाँव एगो बैज्ञानिक अर्न्स्ट लॉरेंस (Ernest Lawrence) के सम्मान में रखल गइल हवे जे साइक्लोट्रान नाँव के एगो यंत्र बनवलें जेकरे मदद से कई अइसन रेडियोएक्टिव तत्व सभ के खोज संभव भइल जे सिंथेटिक हवें आ प्रकृति में अपने आप ना मिले लें।\n↑ Emsley, John (2011). Nature's Building Blocks: An A-Z Guide to the Elements (New संस्क.). New York, NY: Oxford University Press. प. 278–9. ISBN 978-0-19-960563-7.\n"https://bh.wikipedia.org/w/index.php?title=लॉरेंशियम&oldid=679743" से लिहल गइल\nएह पन्ना पर आखिरी बेर संपादन 12 सितंबर 2020 के 13:08 बजे भइल रहल।


पारस सिंह के संकट का घड़ी में हर्षवर्धन अग्रवाल से मदद – Anjoria\nपारस सिंह के संकट का घड़ी में हर्षवर्धन अग्रवाल से मदद\nएही महीना रिलीज होखे जात भोजपुरी फिलिम ’कंचन मन गंगा तन तुलसी’ के निर्देशक पारस एन सिंह के पैतृक मकान में पिछला 26 मार्च 2013 के रात दू बजे आग लगला से सबकुछ जर के राख हो गइल आ पारस एन. सिंह बहुते परेशानी से गुज़रत बाड़न. अइसन आफत का घड़ी में श्री काली प्रसाद बद्री प्रसाद अग्रवाल चैरिटेबल ट्रस्ट के तहत हर्षवर्धन अग्रवाल उनुका के पचास हजार रूपया मदद में दिहले बाड़न. एह ला पारस एन. सिंह आ उनकर पूरा परिवार हर्षवर्धन जी के आभारी हो गइल बा आ भगवान से प्रार्थना करत बा कि हर्षवर्धन जी के जीवन सम्पन्नता आ सुखी से भरल रहे.\n’चोली कसलू नट से’ खातिर दीपा नारायण झा गाना गवली


अखिलेश सरकार – टटका खबर\nमुजफ्फरपुर के दंगा पर एगो खबरिया चैनल पर देखावल स्टिंग आपरेशन का बाद आजम खाँ आ अखिलेश सरकार के फजीहत के हालात बन गइल बा. स्टिंग आपरेशन मे भइल खुलासा का बाद भाजपा माँग कइले बिया कि मुख्यमंत्री इस्तीफा देसु आ आजम का मुकदमा चलावल जाव. (वार्ता)\nRead More about अखिलेश से इस्तीफा आ आजम पर मुकदमा मंगलसि भाजपा\nपिछला दू हफ्ता से दंगा के आग में झँउसत मुजफ्फरनगर का बारे में केन्द्र सरकार का लगे भेजल अपना रिपोर्ट में राज्यपाल बीएल जोशी राज्य सरकार के जिम्मेदार ठहरवले बाड़न. बतावल जात बा कि राज्यपाल कहले बाड़न कि एगो छोट घटना राज्य सरकार के लापरवाही का चलते अतना बड़ बवाल हो गइल. अबही ले नाहियो…\nRead More about मुजफ्फरनगर दंगा ला राज्य सरकार के जिम्मेदार बतवले राज्यपाल\nयूपी के सपा सरकार पिछला दिने एगो मुल्ला मोहम्मद तौकीर रजा खान के राज्यमंत्री पद दे दिहलसि. तौकीर रजा खान के हैंडलूम विभाग में सरकार के सलाहकार बनावल गइल बा. बहुत संभावना बा कि रउरा एह आदमी का बारे में अधिका ना जानत होखब से इनका बारे में कुछ जानकारी एहिजा दिहल जनहित में लागत…\nRead More about अखिलेश के नयका मंत्री का बारे में कुछ रउरो जान लीं\nमुसलमानन से कइल आपन चुनावी वादा पूरा करे खातिर कवनो सीमा ले जाए क तइयार अखिलेश यादव पन्द्रह गो आतंकियन पर से मुकदमा हटावे के फैसला ले लिहले बाड़न आ बाकी चौदह गो अउर आतंकियन पर से मुकदमा हटा लेबे के तइयारी चलत बा. अखिलेश सरकार के एह फैसला से ओह आरोपियन के अपना के…\nRead More about अखिलेश सरकार पन्द्रह गो आतंकियन पर से मुकदमा हटवलसि


एगो एहसास | भोजपुरी कहानी | अमन पाण्डेय जी | जोगीरा\nHome भोजपुरी साहित्य भोजपुरी कथा-कहानी एगो एहसास | भोजपुरी कहानी | अमन पाण्डेय जी\nएगो एहसास | भोजपुरी कहानी | अमन पाण्डेय जी\nपरनाम ! स्वागत बा राउर जोगीरा डॉट कॉम प, आयीं पढ़ल जाव अमन पाण्डेय जी के लिखल भोजपुरी कहानी एगो एहसास, रउवा सब से निहोरा बा कि पढ़ला के बाद आपन राय जरूर दीं, अगर रउवा अमन पाण्डेय जी के लिखल भोजपुरी कहानी अच्छा लागल त शेयर जरूर करी।\nकाहो सुनीता ! बड़ा जल्दी नइहर आ गईलू , बुझाता तहार दुलहा परदेश गइलन का?? “आपन दायाँ आंख के सोझा के लटकल बाल के अंगूरी में फंसा के गंगा पुछली” !!\nना हो ऊ तनी भउजी के तबियत ठीक ना रहुवे एहिसे भइया हमके विदा करा ले अइनी , कुछ दिन रहेम त भउजी के भी तनी आराम हो जाई हमहू हाथ बटावल करेम , ” आँख चोरावे के बहाना कs के सुनीता जबाब देहली” !!\nसुनीता के छह महीना के भतीजा के खसरा के टीका लागल रहे सुई के दरद से ऊ लगातार रो रहल बा, सुनीता बाग में ओकरा के घुमा के चुप करावे के असफल कोशिश करतारी…!! सुनीता भी तीन मास के गर्भवती रहली, उनके हाथ में6किलो के ऊ तन्दरुस्त लईका रहे….. डेढ़ घण्टा में लईका के भार से हाथ मे दर्द होखे लागल, सुनीता के..!!\nभादो के दिन में कब बादर पानी ले ले आवे कौनो ठीक नइखे….., बरखा के मौसम बनत रहे….आ सुनीता गोदी में लईका लेके आपम ध्यान कहीं आउर ही लगवले रहलीं …, और कहाँ ध्यान लाग सकेला ?आजु सुनीता के तीन महीना अइला हो गइल रहे नइहर में !! पाटीदारी के मेहरारू सन के इहे सूक्ष्म चर्चा के विषय रहे कि सुनितवा दु काहें , हरमेसा उदास रहेली…., दुबाराइयो गइल बियs…!\nई सब बात से बेफिकर सुनीता गोदी में भतीजा के लेके , आपन मरद के ख्याल में शून्य में डूबल बाड़ी…, उनकर होठ , ” चँदा मामा आरे आवs…” गुनगुना रहल बा !! जइसे ही उनकर आवाज धीरे होता लईका के रोअल चालू…!!\nशंकर ( सुनीता के पति ), हमेसा सुनीता से कहस , ” सुनीता जानतरु जब तहरा गर्भ में हमनी के संतान रही न त हम तँहके रोज जी भर के हँसाएब, आ तहरा के रोज रामायण के पाठ कs के सुनाएब…., हमर लईका राम जइसन धैर्यवान, आ पराक्रमी होखी….!! ओकरा में सगरी सतोगुण के अंश रही…., आ सुनs मलिकाइन ! हमके तहार जीभ के भी ख़्याल बा चाट फुल्की के पुरहर स्टॉक मंगवले रहेम!!\nरोज सुनीता से देर रात तक भावी सन्तान के बात होखते रह जाए….., बाकी एक दिन अइसन आईल कि धीरज आ सहनशीलता के कमी के कारण छोटमोट लड़ाई से दुनो बेकर तितर बितर हो गईल रहे, सुनीता त निश्चय भी कs लिहले रहलीं की उ फेर शंकर के घरे वापस ना जइहन…!!\nसुनीता के ध्यान टुटते ही, बरखा के बड़का बूंदी पड़े लागल, सुनीता आपन भतीजा के आपन दुपट्टा में ढाँप के बाग में से पलानी के तरफ तेजी से डेग बढ़ावत चल जात रहलीं !! गोदी के लइकन से सुनीता के बहुत लगाव रहे…ओतने ध्यान आ ख़्याल भी…!!\nपलानी के ओरी से टपकत बरखा के हर बून्द सुनीता के भीतरे भीतर मारत रहे…., “बरखा” शंकर आ सुनीता के सबसे प्रिय मौसम रहे……! अइसन दिन में शंकर दिन भर घरे रहस् आ सुनीता पकौड़ी बना के शंकर के खियावस…..!!\nजवन खेलौना खातिर शंकर रोज बतियावस ऊ खेलौना आजु सुनीता के गोदी में भतीजा के रुप में रहे…, लेकिन ओहपर शंकर के छाप ना रहे….!!\nपलानी में अइला के बाद भी जमीन पs बैठ के सुनीता आपन दुख में अइसन डूबल बाड़ी कि मानो….., का छूट गइल बा जवन जिनगी में बेर बेर ना मिले..! सुनीता बेसुध बाड़ी…., आ उनकर करेजा से देर से लागल ऊ नवजात लईका , सुनीता में आपन माई जोहे लागल , भुखाइल लईका के नाजुक होठ के स्पर्श आपन स्तन पs पाके सुनीता के बदन में जइसे बिजुरी दौड़ गईल होखे..!!\nअब सुनीता चाह के भी लईका के मुहँ ओहिजा से हटावल नइखी चाहत…जी लेवे के चाहतरी ई एहसास के…! आ मड़ई में ऊपर देख के आपन आँख से ढरकत लोर के सम्हार नइखी पावत…!! लईका के आपन करेजा में जोर से दबा के टूट के रोअल जातरी !!\nसुनीता के मन से शंकर के हटते नइखे….!! आजु शंकर के अनुपस्थिति में आभासी ही सही , लेकिन दु पल खातिर सुनीता एगो माई के एहसास के जी के शंकर के सपना के साकार करतारी..!!\nशायद सुनीता जइसन , हर भारतीय स्त्री के सबसे अनमोल सुख मातृत्व होला…!!\nपिछला लेखअब ना चलाईब | भोजपुरी कहानी | संजीव कुमार जी\nअगिला लेखग़रीबी कवनो पय ना होला | अमित सिंह लोहतम | भोजपुरी कहानी\nमलिकाईन आईल बाड़ी


गोपालगंज में युवक के चाक़ू मारके हत्या , एगो आरोपित भईले गिरफ्तार | Bhojpuriya Byar\nHome जिला जवार गोपालगंज में युवक के चाक़ू मारके हत्या , एगो आरोपित भईले गिरफ्तार\nगोपालगंज में युवक के चाक़ू मारके हत्या , एगो आरोपित भईले गिरफ्तार\nशैलेश कुमार पाण्डेयFeb 27, 2020जिला जवार0\nगोपालगंज. शहर में बुधवार के देर रात में एगो युवक के चाकू मार के हत्या कर दीहल गईल . वारदात नगर थाना के आंबेडकर चौक के लगे भईल . मृतक युवक नगर थाना के हजियापुर निवासी अभय कुमार सिंह के पुत्र सत्यजीत सिंह बतावल गईल बाड़े . वारदात के बाद आज सबेरे आक्रोशित परिजन लोग जम के बवाल काटल लोग ऐह दौरान एनएच 28 कई घंटा तक जाम रहल . घटना के बाद से आक्रोशित परिजन मृतक के शव के शहर के हजियापुर मोड़ पर रख के हत्या के अरोपित लोग के गिरफ़्तारी के मांग करत रहुए लोग . ओने पुलिस एगो आरोपीत के गिरफ्तार करे के दावा कईले बा .\nजानी का बा पूरा मामला\nघटना के बारे में बतावल जाता की बुधवार देर सांझ के बेरा युवक सदर अस्पताल के लगे अम्बेडकर चौक पर गईल रहुअन . जहवा कुछ लड़का लोग के साथे पहिले से ही विवाद के लेके झड़प भउए . ऐह झड़प में तिनगो युवक सत्यजित सिंह के चाक़ू से गोद के हत्या कर देहुअन .\nजानी का कह रहल बाड़े मृतक के परिजन –\nमृतक के चाचा अनमोल सिंह बतवले की उनकर भतीजा के सदर अस्पताल के लगे चाक़ू से हमला कर दिहल गईल . प्रशासन के पूर्व में भी जानलेवा हमला करे के लेके आवेदन दिहल गईल रहल हवे . सगरी सभी आरोपी भी ओही हमला करे वाला ग्रुप के बाड़े जवना ग्रुप के खिलाफ पहिले से आवेदन पुलिस के दिहल गईल रहल हवे .बाकिर पुलिस प्रशासन के द्वारा कवनो करवाई अभी तक ना कईल गईल रहल हवे . जवना के वजह से उनकरा भतीजा के हत्या कर दिहल गईल बा .\nका कहले पुलिस कप्तान –\nजबकि ऐह मामला में आक्रोशित लोग के समझावे पहुचल एसपी मनोज कुमार तिवारी बतवले मृतक युवक छोटू कुमार अपना दोस्त लोग के साथे यूपी के तमकुही में शादी समारोह में भाग लेबे खातिर गईल रहुअन . जहवा कवनो बात के लेके उनकरा दोस्त लोग के साथे विवाद हो गउए . एही विवाद के चलते काल्ह रात में उनकर हत्या हो गईल. हत्या के वजह पुरानी रंजिश बा . ऐह मामला में पुलिस एगो आरोपीत के गिरफ्तार कर लेहले बा . जबकि3नामजद अरोपित में से दुगो नामजद अरोपित के गिरफ़्तारी खातिर लगतार छापामारी कईल जा रहल बा . जल्दीए सगरी आरोपित पुलिस गिरफ्तार कर ली .\nएसपी मनोज कुमार तिवारी\nमृतक के फाईल फोटो\nPrevious Postहथुआ प्रखंड के अटवा दुर्ग में 1 मार्च से शुरू होई हनुमान मंदिर प्राण प्रतिष्ठा यज्ञ Next Postमॉरीशस के राष्ट्रपति अपने परिवार के साथ गया में किए पिंडदान


शुभी शर्मा | Anjoria's Weblog\nTag Archives: शुभी शर्मा\nकलाकार में प्रकाशित किया गया | Tagged शुभी शर्मा\t| Leaveareply\nभोजपुरी अदाकारा शुभी शर्मा एह घरी सफलता का ओर तेजी से बढ़ल जात बाड़ी भोजपुरी इंडस्ट्री में आपन अलगा आ खास जगहा बनावे का राहे बाड़ी.\n‘चलनी के चालल दुल्हा’ से भोजपुरी परदा पर उतरे वाली शुभी शर्मा पिछला साल अपना ‘औलाद’, ‘दुश्मनी’ आ ‘संतान’ से दर्शकन के भरपूर प्यार जितली. एह साल शुभी के ‘राजा के रानी से प्यार हो गईल’ प्रदर्शन खातिर तइयार बा. एहु फिल्म में शुभी के दिललुभावन अदाएँ फेर से देखे के मिले वाला बा.\nअतने ना, शुभी जल्दिये दक्खिन भारतीय निर्देशक सुब्बाराव गोसांगी के फिल्मो में काम करत लउकीहे. शुभी अउरियो कई गो फिलिम करत बाड़ी. शुभी अबही ले रवि किशन, जूनियर निरहुआ आ पवन सिंह का साथे काम कर चुकल बाड़ी. उनुका पूरा भरोसा बा कि साल 2012 में ऊ भोजपुरी इंडस्ट्री में आपन अलग मुकाम बना लीहें.\nकलाकार में प्रकाशित किया गया | Tagged प्रवेश लाल, शुभी शर्मा\t|2Replies\nPosted on अगस्त 23, 2011 by Anjoria\nPosted on मई 22, 2011 by Anjoria\nकलाकार, फिल्म में प्रकाशित किया गया | Tagged औलाद, दिनेश लाल यादव निरहुआ, प्रवेश लाल यादव. पाखी हेगडे, शुभी शर्मा\t| Leaveareply\nPosted on फ़रवरी 20, 2011 by Anjoria\nभोजपुरी सिनेमा के सदाबहार अभिनेता रविकिशन संभवतः दुनिया के अकेला स्टार बाड़े जिनकर आवे वाली फिल्मन के गिनिती पचास के पार हो गइल बा. हिन्दुस्तान के लगभग हर भाषा के फिल्म में रविकिशन काम कर रहल बाड़े आ स्वाभाविक बा कि एह चलते उनुका पर काम के बोझा ढेर बढ़ गइल बा. एह चलते ऊ अकसरहाँ अठारह अठारह घंटा ले काम करतारन. बाकिर पिछला दिने हद त तब हो गंइल जब ऊ चौबीस घंटा लगातार काम कइले. भइल ई कि स्वरूप परिवार के फिल्म “संतान” के तीन दिन के शूटिंग बाकी रहे आ रविकिशन के दोसरा शूटिंग में जाये के रहे से डेट खाली ना रहे. से अपना निर्माता के रुपिया बचावे खातिर रविकिशन फिल्म के निर्देशक हैरी फर्नांडिज से राय कइलन आ तकनीशियन के दू शिफ्ट में बोलवा के चौबीस घंटा लगातार शूटिंग करवले. रविकिशन के उत्साह आ काम के प्रति समर्पण देख सभे उत्साह में रहे आ तीन दिन के काम एक दिन में पूरा हो गइल. रविकिशन का साथ फिल्म के नायिका शुभी शर्मा हई आ उहो एह दिन लगातार चौबीस घंटा काम कइली.\nकलाकार, फिल्म में प्रकाशित किया गया | Tagged रवि किशन, शुभी शर्मा, संतान\t| Leaveareply\nRT @BraveLad: If anyone confidently asserts thatafraudulent election in 2020 isalie, mark them down asafool oraliar. #TrumpWon #TCO… 32 minutes ago\nRT @Aapki_Lekhika: बरेली: बिलाल के प्रेम जाल मे फंसते फंसते बची हिंदू युवती, माता पिता और हिंदू संगठनों के समझाने के बाद प्रेमी बिलाल से शा… 33 minutes ago\nRT @RahulSinhaTV: शुभेंदु अधिकारी ने कहा अगर ममता दोबारा सत्ता में आईं तो बंगाल कश्मीर बन जाएगा 34 minutes ago\nRT @anilkohli54: This is fantastic.wish this feat is publicised repeatedly & this young one is given an opportunity to display her talent o… 35 minutes ago\nRT @vijaygajera: How many of you want to know about dark side of Soros? Now people on Twitter knows about his open society foundation and… 36 minutes ago


Delhi Assembly Election 2020: बाबरपुर पोलिंग बूथ पर चुनाव अभिकारी की मौत\nदिल्ली विधानसभा (Delhi Assembly) चुनाव के लिए आज मतदान हो रहा है. दिल्ली (Delhi) की सभी…\n672 प्रत्याशियों की किश्मत का होगा बड़ा फैसला, दिल्ली विधानसभा चुनाव शुरू\nDelhi Assembly Election 2020 Live Update: दिल्ली विधानसभा (Delhi Assembly) के लिए आज मतदान (Voting) किया…\nराजस्थान में कांग्रेस सरकार में आपसी घमासान अब खुलकर सामने आने लगा है. उपमुख्यमंत्री सचिन पायलट…


टटका खबर, 13 जून 2020, शनिचर – टटका खबर\nचुनाव देश-दुनिया रोजी-रोजगार\nJun 13, 2020 आतंकियन, कांग्रेस, कोरोना, जम्मू कश्मीर, झारखंड, भाजपा, भारत चीन सीमा, भोजपुरी, राज्यसभा चुनाव, लद्दाख\nआजु झारखण्ड के दुमका जिला के डेढ़ हजार मजदूरन के विशेष रेलगाड़ी से लद्दाख ला रवाना करवलें झारखंड के मुख्यमंत्री हेमन्त सोरेन. कहलन कि पूरा देश आ झारखंड ला आजु के दिन ऐतिहासिक बा जब मजदूर भाई बहिन अपना हक, गौरव आ सम्मान का साथे देश निर्माण के काम पर निकलल बाड़ें. भारत चीन सामा पर लद्दाख में बनत एह सामरिक महत्व के सड़क बनावे में अउरी करीब बारह हजार मजदूरन के लगावल जाई जे पाकुर, साहिबगंज, दुमका, आ गोड्डा जिला से ला जाइल जइहें. एह लोग के पंजीयन के काम शुरु बा.\nअपना तरह के पहिलका पहल में केन्द्र सरकार देश के कामगारन के योजना बना के रोजगार में लगावल जा रहल बा. एहसे बिचौलियन के सफाया हो जाई आ कामगार अपना हक के कमाई कर पइहें.


डेंगू से मिलल बकरी के इज्जत – Anjoria\nनवम्बर 6, 2014 जयंती पान्डेय, भोजपुरी, लस्टम पस्टम\nदू दिन पहिले पत्रकार अजीत दूबे जी भेंटइले. बड़ा सज्जन आदमी. कहले, जानऽ जा बाबा लस्टमानंद कि पपीता के पतई के रस पियला से डेंगू जइसन बेमारी भाग जाला. बाबा अचरज में पड़ले. तले संगे खड़ा रामचेला कहले, अजीत बाबा ठीके बोलऽतारे. हमहुं सुनले बानी कि बकरी के चार चम्मच दूध में पपीता के रस मिला के पियला से डेंगू जरि सोर से खतम हो जाई.\nअब लस्टमानंद का करस. दूनू ओर दू जाना आ दुनू जाना डेंगू के दवा बतावऽता लोग. बाबा कहले, भाई हम त सोचले रहनी कि दिवाली में त पड़ाका के आवाज से डेरा के मच्छड़ भाग गइल होहिहें सन. इहां त अबले बाड़े सन आ लोग दवा ले के घुमऽता.\nअब बाबा के इयाद परल कि अखबारनो में निकलल रहे कि बकरी के दूध से डेंगू ठीक हो जा ता. अचानक बकरी के दूध के दाम चढ़ गइल रहे. डाक्टर हरान, कि ऊ का करे डेंगू के दवा पर काम करे कि बकरी के दूध पर. काल्हु ले जवना बकरी के लोग चिकधन कहे, जेकर कवनो अवकात ना रहे ऊ आज फरका खड़ा मुस्किया तिया. आजादी के लड़ाई के समय गांधी बाबा बकरी के शान शौकत बनवले रहले, ओकर दूध पी के अंगरेजन के लतियवले रहले. उनका गइला के बाद त बकरिया के शाने ओरा गइल. आज त लोग बकरी के दूध पीयल छोड़ दिहले बा. बकरी जवान लोग के ना मार सके आ लईकन के ठुनिया देले त लोग ओकरा के चुरइल कहेला. गाय त उठा के पटकियो देले तबो लोग गउ माता कहेला. तबले सामने से पांड़े जी के बकरिया आ गइल. बाबा के बुझाइल ऊ बड़ा दुखी बिया.\nएकरा बाद बात खतम हो गइल. रात में बाबा सुतले त ऊ बकरिये उनका मन में घूमत रहे. सुतले त सपना देखऽतारे कि बकरिया डेंगू के मच्छड़ से भेंट कइले बिया. ऊ मच्छड़वा से कहतिया कि ई आदमी लोग हमनी के कदर कबहुओ ना करी. जे करे के होई हमनिये के करे के होई. ई लोग त तहरा के माटी के तेल डाल के जरा दी, दवाई छिरिकवा के भगा दी चाहे ‘आल आउट’ लगा के आउट क दी. हमार हाल त अउरी खराब बा. लोग घास पात आगे बिग के दूह ले ला. हमरा सामने हमरा बच्चा सब के काट के खा जाला. छोट लईकन के दवा के रूप में हमरे दूध पियावेला आ गाय के माता कहि के बोलावेला लोग. अब बतावऽ डेंगू मच्छड़ राजा ई बेइज्जती कबले बर्दाश्त कइल जाउ.\nमच्छड़ राजा वचन दिहले कि जा, बकरी बहिन जब जब ई आदमी हमरा हाथे लागी तब तब एकरा के छठी के दूध ना तहार दूध इयाद करवा देब. अभी अतने बात भइल कि बाबा लस्टमानंद के नींद टूट गइल. सबेर हो गइल रहे. राम चरन के रेडियो पर खबर आवत रहे कि देश के कई भाग में डेंगू फइल गइल बा. लोग कहऽता कि बकरी के दूध से एकर इलाज हो रहल बा. बकरी के दूध कई जगह पचास रुपया पउवा बिका रहल बा. लोग बकरी पोसे के सोच रहल बा. बकरी आपन इज्जत लवटत देख के बगल में खड़ा मेमियात रहे.


Lokesh Kumar's Page - JaiBhojpuri.com\nBlog PostsDiscussionsEventsGroupsPhotosPhoto AlbumsVideos Lokesh Kumar's Likes Lokesh Kumar's Friends\nView All Lokesh Kumar's Page\nAt 5:01pm on September 13, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 6:42am on September 13, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 12:19pm on September 13, 2010, Rajeev Mishra "राजीव भोजपुरिया" said… जन्म दिवस पर हार्दिक शुभकामनाएं At 12:51am on September 13, 2010, Ashutosh Ranjan said… जन्मदिन के बहुत बहुत बधाई At 2:25am on July 14, 2010, शशि कुमार सिंह (SHASHI) said… जैय भोजपुरी भाईया\nAt 7:13am on July 9, 2010, जय भोजपुरी said… प्रणाम ,जय भोजपुरी\nAt 4:57pm on July 8, 2010, Team Admin said… जय भोजपुरी परिवार के प्रथम स्थापना दिवस समारोह - राउर स्वागत बा\nजय भोजपुरी परिवार हर्ष और उल्लास के संगे अपन प्रथम स्थापना दिवस समारोह के शुरुवात करे जा रहल बा। जवना में देश विदेश के पूरा भोजपुरिया समाज अउर भोजपुरी फिल्म इंडस्ट्री से जय भोजपुरी परिवार के प्रथम स्थापना दिवस के शुभकामना मिल रहल बाटे, जवना के रउआ सभे ऑडियो में पहिला पन्ना के म्यूजिक प्लेयर पर सुन सकेनी, आ पढ भी सकेनी।\nजय भोजपुरी के ऑनलाइन जश्न के सिलसिला के मुख्य समारोह देश के राजधानी दिल्ली में 17 जुलाई 2010 के 3:00 बजे से 8:00 बजे तक राजेंद्र भवन में आयोजित होखे जा रहल बाटे... जवना में जय भोजपुरी के देश आ विदेश से आइल सदस्य लोगन के ऑनलाइन मित्रता वास्तविक मेल मिलाप का संगे एगो नया रिश्ता कायम करी। मेलजोल आ जश्न के एह माहौल में परिचय, विषय चर्चा (बतकही) , आ भोजपुरी इन्टरनेट से संबंधी विचार का संगे-संगे भोजपुरिया जलपान के भी व्यवस्था रही। एकरा अलावा जय भोजपुरी के सदस्य कलाकार लोगन द्वारा भोजपुरी लोकगीत अउर आधुनिक गीत-संगीत के कार्यक्रम के भी व्यवस्था कइल गइल बाटे।\nजय भोजपुरी के प्रथम स्थापना दिवस समारोह के अंतर्गत निर्धारित कार्यक्रम -\nराजेंद्र भवन, 210 दीन दयाल उपाध्याय मार्ग\nआई. टी. ओ, नई दिल्ली 110002\nकार्यक्रम के समय- दोपहर 3:00 बजे से लेके शाम 8:00 बजे तक\nकार्यक्रम के शुभारम्भ - आपसी परिचय से 3:00 से 3.45 बजे तक\nविषय चर्चा (बतकही) - इंटरनेट पर भोजपुरी के दखल - 4:00 बजे से 5:00 बजे तक (कार्यक्रम में सम्मलित हर सदस्य के विचार के आग्रह बा)\nजय भोजपुरी डॉट कॉम प्रबन्धन अउर सदस्य लोगन से जय भोजपुरी परिवार के जमीनी-स्तर पर ले जाये के विषय में विचार-विमर्श - 5:00 बजे से 5:30 बजे तक\nविशुद्ध भोजपुरिया जलपान - 5:30 बजे से 6:00 बजे तक\nभोजपुरिया लोक संगीत कार्यक्रम - जय भोजपुरी के सदस्य कलाकार लोगन द्वारा 6:00 बजे से कार्यक्रम के समापन तक.\nकार्यक्रम सम्बन्धी कवनो जानकारी खातिर श्री मोंटू सिंह जी से 09899212322 पे सम्पर्क करीं...\nरउवा सब से निहोरा बा कि कार्यक्रम में आपन उपस्थिति खातिर एह लिंक पर क्लिक करीं.\nClick here for your RSVP\nआईं, भोजपुरी खातिर कुछ कइल जाव... At 12:29pm on July 8, 2010, arun pandey said… लोकेश जी\nप्रणाम आ जय भोजपुरी के इ साईट पर राउर हार्दिक स्वागत बा No comments yet!